Έγινε ένα ξαφνικό μπαμ στη bloggo-γειτονιά και τα μπλόγκς γέμισαν δώρα και βραβεία!\nΉταν μια πολύ όμορφη έκπληξη να βλέπεις όλα αυτά τα βραβεία να πηγαινοέρχονται και να αλλάζουν χέρια με στόχο την εκτίμηση.\nΓιατί δεν μπορώ να φανταστώ κανέναν άλλο λόγο που θα συνέχιζαν όλοι να ανταποκρίνονται και να μοιράζουν βραβεία.. Δεν πρόκειται απλά για ένα παιχνίδι γιατί κάποτε θα μας κούραζε... Πρόκειται για ένδειξη αλληλοσεβασμού και εκτίμησης ανάμεσα μας, συν το γεγονός πως μαθαίνουμε τόσα όμορφα πράγματα ο ένας για τον άλλο!\nΑυτή την φορά δέχτηκα δύο τέτοια όμορφα βραβεία.\nΘα τα αναφέρω με την σειρά που τα έλαβα.\n● Στην αρχή της ανάρτησης σου πες μας από ποιόν έλαβες το βραβείο και βάλε σύνδεσμο προς το blog του.\n● Πριν απαντήσεις τις ερωτήσεις γράψε τους κανόνες.\n● Απάντησε σε όλες τις ερωτήσεις.\n● Οι έξι ερωτήσεις είναι πάντοτε ίδιες, ενώ η έβδομη συντάσσεται από τον unpaixtable και απευθύνεται στους επόμενους.\n● Πρότεινε πέντε άτομα για να λάβουν το βραβείο και βάλε σύνδεσμο προς τα ιστολόγια τους.\n● Στο τέλος του post απηύθυνε την πιο unpaixtable ερώτηση σου...στους bloggers που προτείνεις.\n● Κάτω από την εικόνα με το σήμα του βραβείου βάλε link που οδηγεί στην ανάρτηση (http://www.all4blogs.gr/arthra/unpaixtable-blogger-award). Όταν το κάνεις ενημέρωσε τοall4blogs (με μήνυμα ή σχόλιο στην ανάρτηση τους) διότι θα σε προσθέσει στην λίστα με τους συμμετέχοντες(link back)\nΟι Ερωτησούλες, λένε:\n... και εγώ απαντώ:\n1) Κατερίνα Βαλσαμίδη, μένω πλέον μαζί με τον μέλλοντα σύζυγο μου σε προάστιο της Αθήνας, εκ διαμέτρου αντίθετα από το προάστιο στο οποίο γεννήθηκα και μεγάλωσα, ανήκω στο ζώδιο του Τοξότη και έχω Ωροσκόπο Υδροχόο και χρησιμοποιώ τον Blogger για να επικοινωνώ μαζί σας. :-)\n2) "Η Τέχνη, όπως και η Ζωή μας δεν έχει Όρια! Οφείλουμε να Χαμογελάμε και να Προχωράμε Μπροστά!"\n3) Θα ήταν τουβλάκια ή πλαστελίνη για κατασκευή! Όλοι μας πλάθουμε κείμενα με το μυαλό και τα χέρια μας, χτίζουμε επαφές και σχέσεις και μετατρέπουμε τις λέξεις σε εικόνες! Έχουμε την δυνατότητα να φτιάξουμε τον κόσμο μας, όπως τον επιθυμούμε και να προσαρμόσουμε ανά πάσα στιγμή τα πάντα!\n4) Αυτές είναι μεγάλες βλέψεις αλλά πολύ όμορφες! Κλασική ψωνάρα, εννοείται πως θα ήθελα κάποια στιγμή να γίνω διάσημη όμως δεν θα σταματούσα ποτέ να έχω το προσωπικό μου στυλ, την ποιότητα και προσοχή στα λεγόμενα και γραπτά μου και φυσικά το ειλικρινές μου χαμόγελο και την ευγνωμοσύνη μου προς εσάς!\n5) Η λιγότερη δημοφιλής ανάρτηση μου είναι αυτή που είχα γράψει στις 10/07/13 για την Διοργάνωση http://apopsitexnis.blogspot.co.uk/2013/07/blog-post_10.html. Μέσα από αυτή την ανάρτηση ήθελα να σας δείξω πόσο αγαπώ την Διοργάνωση Εκδηλώσεων και μέσα από τις προσωπικές και τις επαγγελματικές μου εμπειρίες θέλω να το εξελίξω και να ασχοληθώ κάποια στιγμή αποκλειστικά με αυτό το άκρως δημιουργικό επάγγελμα!\n6) Δεν νομίζω πως θα πρέπει να εξαφανιστεί κάποια κατηγορία, ακριβώς γιατί ο καθένας εκφράζει με ελεύθερο τρόπο τα δικά του θέματα, σκέψεις, προβληματισμούς και δημιουργίες. Αν δεν μου αρέσει κάτι, απλά δεν το ακολουθώ και έτσι δεν μπορεί να με "ενοχλήσει" κιόλας...\n7)Η Ερώτηση της Κατερίνας:\nΘα ήθελες να γίνονται συναντήσεις-events με θέμα το blogging έτσι ώστε να κάνουμε γνωστή την αξία του στην χώρα μας; Αν ναι ή όχι γιατί;\nΜα, και φυσικά! Υπέροχη ιδέα! Όχι μόνο θα το ήθελα αλλά θα γινόμουν και ενεργό μέλος της *διοργάνωσης* όλου αυτού του εγχειρήματος, ούτως ώστε να το επικοινωνήσουμε μέσα από κάθε λογής μέσο και να το γνωστοποιήσουμε σε όλο τον κόσμο.\nΕγώ με την σειρά μου τώρα, πρέπει να κάνω μια δική μου ερώτηση και να το χαρίσω σε 5 blogs:\n*Ερώτηση* (με την ενεργή βοήθεια του Κατερινιού γιατί είχε κολλήσει ο εγκέφαλος μου):\nΑν το Blogging ήταν είδος χορού, ποιο είδος θα ήταν..;\nΑυτό πρέπει να απαντήσουν οι:\n-Το Τζινάκι και το http://www.aresmares.com/\n-Το Ευάκι και το http://beloved-ideas.blogspot.gr/\n-Η Μαιρούλα και το http://merrymarystories.blogspot.gr/\n-Το Μαράκι και το http://memiaanapnoi.blogspot.gr/\n-το τελευταίο το αφήνω ελεύθερα σε όποιον επιθυμεί να το παραλάβει :-)\nΤο δεύτερο βραβειάκι που πήρα από την Μαρία δημιουργήθηκε από την Lyssipe και είναι το:\n3. Δίνεις με τη σειρά σου το βραβείο σε 7 bloggers.\n1) Τι σε ενέπνευσε και τι σημαίνουν για σένα το όνομα του blog σου και το όνομα με το οποίο υπογράφεις τα κείμενά σου.\nΜε ενέπνευσε η Τέχνη η οποία είναι η ίδια η ζωή και την βρίσκουμε παντού ακόμη και στα πιο μικρά και ασήμαντα, ακόμη και από ανθρώπους και καταστάσεις που δεν το περιμένουμε. Ο τίτλος μου είναι "Άποψη Τέχνης" και έχει 2 λέξεις που αγαπώ. Την μία σας της περιέγραψα και όσο για άλλη, θεωρώ πως όλοι μας μπορούμε και πρέπει να έχουμε την προσωπική μας άποψη για τα πράγματα, να στηρίζουμε τις απόψεις μας αλλά να είμαστε ανοιχτοί σε συζητήσεις και προσαρμογές ανάλογα με την περίπτωση.\nΥπογράφω με το "Κ." και τελεία γιατί είναι σε όλους γνωστό το Ονοματεπώνυμο μου, μιας και εκφράζω τις απόψεις μου επώνυμα και αυτό είναι το αρχικό του μικρού μου ονόματος.\n2) Αν δεν ήσουν άνθρωπος, τι θα ήθελες να είσαι και γιατί;\nΘα ήθελα να πετώ στους ουρανούς, να αλλάζω χώρες και να είμαι ελεύθερη! Όπως καταλάβατε θα ήθελα να είμαι κάποιο είδος πουλιού, ούτως ώστε να μην αισθάνομαι σύνορα και η μόνη μου έννοια να είναι να βρω τροφή, να μαθαίνω όλο και καλύτερα τις πτήσεις μου και να διδάσκω και τα υπόλοιπα πουλιά να πετούν και να ταξιδεύουν!\n3) Αν σε σταματούσαν στο δρόμο από το Blog TV και σε ρωτούσαν "ποιο είναι το χαρακτηριστικό σου γνώρισμα, σύμφωνα με τα λεγόμενα των άλλων", τι θα απαντούσες; Ποιο είναι;\nΚαταρχήν θα σενιαριζόμουνα, μη βγω χάλια στην TV... χαχαχα, σας το είπα εγώ πως είμαι ψωνάρα..! Σύμφωνα με τα λεγόμενα των άλλων, λοιπόν, το χαρακτηριστικό μου γνώρισμα είναι πως γράφω με απλό, καθημερινό και κατανοητό τρόπο. Δεν κουράζω τον αναγνώστη μου και ότι λέω βρίσκει ανταπόκριση σε πολλές και διαφορετικές καταστάσεις και ανθρώπους.\n4) Ποιο στοιχείο βρίσκεις γοητευτικό και σε κάνει να συνεχίζεις να γράφεις;\nΤο γεγονός πως όσο γράφω, τόσα περισσότερα έχω να πω και να μοιραστώ καθώς και η αλληλεπίδραση με τους άλλους bloggers!\n5) Ποια φωτογραφία θα βάζατε για τη ζωή;\nΜα την ίδια την Ζωή, γυμνή, αγνή και Πανέμορφη!\n6) Αγαπημένη λέξη.\nΑγάπη! Πόσο πιο αγαπημένη λέξη από την ίδια την "Αγάπη" ;\nΗ Αγάπη είναι η λύση σε όλα μας τα προβλήματα! Αγαπηθείτε και όλα θα γίνουν καλύτερα!\n"H αγάπη,όταν υπάρχει, δένει τα πάντα με σοφία!!"\nΡουμπεστίλτσκιν των αδελφών Γρίμ\nΤα 7 Blogs στα οποία το δίνω είναι:\nΌποια 7 blogs θέλουν με μεγάλη χαρά να το παραλάβουν από εμένα!\nΤο κάνω αυτό γιατί τα έχουν πάρει σχεδόν όλοι, οπότε αν κάποιος το θέλει, μπορεί να μου κάνει την τιμή να το πάρει από εμένα :-)\nΒασική Σημείωση: Με αυτή την ανάρτηση, συμπληρώθηκαν οι 100 πρώτες μου αναρτήσεις!\nΣας ευχαριστώ όλους τόσο πολύ!!!\nevonita 22 Οκτωβρίου 2013 - 11:16 μ.μ.\nΚατερινάκι!!!!! Δεν σε πρόλαβα και γι'αυτό δε σε συμπεριέλαβα! Θα απαντήσω εδώ στην ερώτησή σου όμως... Το blogging για μένα αν ήταν χορός, θα ήταν jazz, που εμπεριέχει αρκετά μουσικά είδη και αυτοσχεδιασμό! Μου άρεσαν πολύ οι απαντήσεις σου και επίσης να σου πω πως εκτός από ίδιο ζώδιο έχουμε και ίδιο ωροσκόπο!!!!!!! χαχαχα. φιλάκια!\nKaterina Valsamidi 23 Οκτωβρίου 2013 - 11:30 π.μ.\nΑπίστευτο;;;! χαχχαχα! Τελικά έχουμε πολλά να πούμε :-)\nΛατρεύω την Jazz και εγώ με αυτό θα την παρομοίαζα...\nΠάω να διαβάσω και εσένα!\nKaterina Verigka 22 Οκτωβρίου 2013 - 11:17 μ.μ.\nΞεκινάω ανάποδα.. 100!! Να τις εκατονταπλασιάσεις!!\nΥπέροχη τρυφερή η φωτογραφία και οι απαντήσεις σου!! Τέλειο αυτό με τα τουβλάκια και την πλαστελίνη! Έχω μείνει έκπληκτη με όσα παρομοιάσαμε το blogging.. Επίσης respect στην 2η απάντηση του δεύτερου βραβείου..ξέρεις γιατί! :) Φιλάκια πολλά πολλά!!\nKaterina Valsamidi 23 Οκτωβρίου 2013 - 11:31 π.μ.\nΕυχαριστώ πολύ Κατερινάκι μου! Ναι είναι όντως εκπληκτικές οι παρομοιώσεις όλων μας! Τελικά υπάρχει πολύ φαντασία στο blogging :-)\nmiranta 23 Οκτωβρίου 2013 - 10:36 π.μ.\nΤοξοτάκη να τα χαίρεσαι όλα τα βραβεία σου!Να τις χιλιάσεις τις αναρτησούλες σου!\nΜου άρεσαν πολύ οι απαντήσεις σου έμαθα πολλά πράγματα για σένα!Φιλιά!\nKaterina Valsamidi 23 Οκτωβρίου 2013 - 11:33 π.μ.\nΕπίσης! Και εσύ τοξοτάκι αν δεν κάνω λάθος... Χαμός έχει γίνει εδώ μέσα με τους τοξότες, έχουμε κυριαρχήσει! χαχα! Σε ευχαριστώ πολύ πολύ!\nFLORA GIA 23 Οκτωβρίου 2013 - 4:48 μ.μ.\nΟυφ αγχώθηκα ερχόμενη εδώ γιατί έχω κι εγώ σε εκκρεμότητα κάμποσα βραβεία που δεν τα έχω αξιοποιήσει.... και φοβάμαι πως δεν θα μπορέσω\nκαι ξε-αγχώθηκα διαβάζοντας τις απαντήσεις σου που ήταν πολύ ενδιαφέρουσες και κατατοπιστικές για να σε κατανοήσουμε σαν άνθρωπο.\nKaterina Valsamidi 23 Οκτωβρίου 2013 - 9:12 μ.μ.\nairis 23 Οκτωβρίου 2013 - 10:12 μ.μ.\nΣυγχαρητήρια για τις 100 αναρτήσεις! Κι εις ανώτερα!\nΣυγχαρητήρια που είσαι αγαπητή κι εύχομαι να συνεχίσεις καρδούλα μου!\nΣυγχαρητήρια που είσαι και διάσημη! Κόψε αυτόγραφα τώρα αχαχαχαα!\nKaterina Valsamidi 24 Οκτωβρίου 2013 - 11:45 π.μ.\nχαχαχαχαα!!!! Ετοιμάζομαι πυρετωδώς! :-D\nΝα είσαι καλά κοριτσάκι μου! Πολλά ευχαριστώ και φιλιά!


Ομάδα υποστήριξης μητρικού θηλασμού και μητρότητας Αργολίδας | 520 Greeks\nΑρχική » Ευρώπη » Ελλάδα » Πελοπόννησος » Ν. Αργολίδας » Δ. Άργους - Μυκηνών » Εκδηλώσεις Δ. Άργους - Μυκηνών » Ομάδα υποστήριξης μητρικού θηλασμού και μητρότητας Αργολίδας\nΔ. Άργους - ΜυκηνώνΕκδηλώσεις: Ομάδα υποστήριξης μητρικού θηλασμού και μητρότητας Αργολίδας\nΟΜΑΔΑ ΥΠΟΣΤΗΡΙΞΗΣ ΜΗΤΡΙΚΟΥ ΘΗΛΑΣΜΟΥ ΚΑΙ ΜΗΤΡΟΤΗΤΑΣ ΑΡΓΟΛΙΔΑΣ\nΥπεύθυνη: Μαρία Σκλιάμη (6942655188)\nΠΑΝΕΛΛΗΝΙΟ ΔΙΚΤΥΟ ΕΘΕΛΟΝΤΙΚΩΝ ΟΜΑΔΩΝ ΥΠΟΣΤΗΡΙΞΗΣ ΜΗΤΡΙΚΟΥ ΘΗΛΑΣΜΟΥ ΚΑΙ ΜΗΤΡΟΤΗΤΑΣ\nΗ Ομάδα Εθελοντών Υποστήριξης Μητρικού Θηλασμού και Μητρότητας Αργολίδας σε συνεργασία με την Ομάδα Εθελοντών Υποστήριξης Μητρικού Θηλασμού και Μητρότητας Αχαΐας και με το Ελληνικό Δίκτυο Σεβασμού στη γέννα ENCA Hellas προβάλουν την ταινία Microbirth Movie. Είναι η δεύτερη ταινία των δημιουργών του Freedom For Birth, Toni Harman και Alex Wakeford.\nΑΡΓΟΣ: Παιδική και Νεανική Βιβλιοθήκη Δήμου Άργους-Μυκηνών\nΗ προβολή είναι δωρεάν, όμως θα υπάρχει ελεύθερη εθελοντική συνεισφορά για το Δίκτυο ENCA.\nΗ διάρκειας της ταινίας Microbirth είναι 70 λεπτά.\nΜετά την προβολή, θα ακολουθήσει σχολιασμός και συζήτηση.\nΟ τρόπος που γεννάμε έχει αλλάξει δραματικά τα τελευταία 30 χρόνια. Κορυφαίοι επιστήμονες προειδοποιούν ότι οι αλλαγές αυτές μπορεί να έχουν σοβαρές επιπτώσεις στην υγεία των παιδιών μας. Τα μυστικά του τοκετού φωτίζονται στο MICROBIRTH, ένα νέο, μεγάλου μήκους ντοκιμαντέρ που προβλήθηκε παγκοσμίως (και στην Ελλάδα) σε επίσημη ταυτόχρονη πρεμιέρα το Σάββατο 20-9- 2014.\nΣτόχος του ντοκιμαντέρ είναι να ευαισθητοποιήσει το κοινό για τη σημασία της «σποράς του μικροβιώματος του μωρού» στη διάρκεια του τοκετού, με τα ίδια τα βακτήρια της μητέρας –τα βακτήρια αυτά που βοηθούν να «εκπαιδευτεί» το ανοσοποιητικό σύστημα για να μπορεί να αναγνωρίσει τι είναι «φιλικό» και τι «εχθρικό». Αυτή η «σπορά» των βακτηρίων είναι απαραίτητη και, ακόμα κι όταν ένας φυσικός τοκετός δεν είναι εφικτός. Η επαφή του μωρού με τη μητέρα του «σώμα με σώμα» και ο θηλασμός προσφέρουν επίσης τα βακτήρια που είναι καθοριστικά για την ανάπτυξη του ανοσοποιητικού συστήματος του μωρού. Οι παραγωγοί της ταινίας και οι επιστήμονες που συμμετέχουν καταδεικνύουν, μέσα από την έρευνά τους, ότι αυτή η «σπορά του μικροβιώματος» τη στιγμή της γέννας καθορίζει σημαντικά την υγεία του ανθρώπου σε ολόκληρη τη ζωή του.\nΗ ταινία MICROBIRTH διερευνά πολλές πιθανές εξηγήσεις. Εάν ένα μωρό γεννιέται με καισαρική τομή, οι επιστήμονες υποθέτουν ότι αυτό θα μπορούσε να αλλάξει τη “σπορά” του μικροβιώματος του μωρού, την κρίσιμη μεταφορά των καλών βακτηρίων από τη μητέρα στο παιδί κατά τη γέννηση. Οι επιστήμονες εκτιμούν ότι αυτό μπορεί να οδηγήσει το ανοσοποιητικό σύστημα του μωρού να μην αναπτύσσει πλήρως τις δυνατότητές του. Μια άλλη υπόθεση είναι η πραγματική διαδικασία του κολπικού τοκετού, συμπεριλαμβανομένου του κοκτέιλ των ορμονών που παράγονται κατά τη διάρκεια του τοκετού, θα μπορούσε να επηρεάζουν βαθύτατα τη ρύθμιση του ανοσοποιητικού και το μεταβολισμό του μωρού.\nΣτην ταινία MICROBIRTH εμφανίζονται και συμμετέχουν κορυφαίοι επιστήμονες και ακαδημαϊκοί από τη Βρετανία και τη Βόρεια Αμερική, όπως:\nΜARIA GLORIA DOMINGUEZ BELLO, Associate Professor, Department of Medicine, New York University\nMATTHEW HYDE, Research Associate in the Section of Neonatal Medicine,Imperial College, London\nALEECA BELL, Assistant Professor, Dept of Women, Children and FamilyHealth Science, University of Illinois at Chicago\nSTEFAN ELBE, Professor of International Relations, University of Susse and Director of Centre for Global Health Policy\nANITA KOZYRSKYJ, Professor, Department of Pediatrics, University of Alberta and Co-Principal Investigator, Synergy in Microbiota Researc (SyMBIOTA)\nLESLEY PAGE, Professor of Midwifery, King’s College London and President, Royal College of Midwives\nΌπως λέει Δρ Rodney R Dietert, Καθηγητής ανοσοτοξικολογίας στο Πανεπιστήμιο Cornell,\n«κατά την διάρκεια των τελευταίων 20-30 ετών, έχουμε δει δραματικές αυξήσεις στο παιδικό άσθμα, διαβήτη τύπου 1, κοιλιοκάκη, παιδική παχυσαρκία. Έχουμε δει επίσης αυξήσεις στην καισαρική τομή. Μήπως η καισαρική προκαλεί αυτές τις συνθήκες; Όχι. Αυτό που κάνει η καισαρική είναι να μην επιτρέπει στο μωρό να εμβολιάζεται με τα μικρόβια. Το ανοσοποιητικό σύστημα δεν ωριμάζει. Και ο μεταβολισμός αλλάζει. Είναι αυτές οι δυσλειτουργίες του ανοσοποιητικού και οι αλλαγές στον μεταβολισμό που ξέρουμε τώρα ότι συμβάλουν σε αυτές τις ασθένειες και τις συνθήκες».\nΟ Δρ Matthew Hyde, Επιστημονικός Συνεργάτης έρευνας στην Νεογνική Ιατρική, Imperial College του Λονδίνου, λέει: «Βλέπουμε όλο και περισσότερο ότι ο κόσμος ζει με μια επικίνδυνη ωρολογιακή βόμβα για τη δημόσια υγεία που είναι έτοιμη να εκραγεί.\nΚαι η έρευνα που κάνουμε δείχνει ότι τα πράγματα μόνο χειροτερεύουν από γενιά σε γενιά. Έτσι η αυριανή γενιά είναι πραγματικά στο χείλος του γκρεμού εκτός αν μπορούμε να αρχίσουμε να κάνουμε κάτι γι ‘αυτό».\nΟ συν-σκηνοθέτης της ταινίας Alex Wakeford λέει, “Ο Παγκόσμιος Οργανισμός Υγείας αναφέρει ότι οι μη μεταδιδόμενες ασθένειες αγγίζουν επίπεδα επιδημίας. Κορυφαίοι οικονομολόγοι έχουν προβλέψει ότι, από το έτος 2030, το κόστος της θεραπείας αυτής της επιδημίας θα μπορούσε να χρεοκοπήσει διεθνή συστήματα υγειονομικής περίθαλψης.\nΟι κυβερνήσεις είναι εξαιρετικά ανήσυχες για τις επιπτώσεις από την ανθεκτικότητα στα αντιβιοτικά και την επίδραση που μπορεί να έχει για την κοινωνική και οικονομική σταθερότητα σε παγκόσμια κλίμακα. Αυτό που δεν έχουν εξετάσει ακόμη, ωστόσο, είναι η πιθανή επίδραση των σύγχρονων πρακτικών τοκετού».\nΗ συν-σκηνοθέτης της ταινίας Toni Harman προσθέτει ότι «οι καισαρικές τομές είναι συχνά απαραίτητες και μπορεί να είναι σωτήριες. Πολλοί σημαντικοί επιστήμονες ανησυχούν για τις επιπτώσεις τους εδώ και καιρό. Τα τελευταία χρόνια οι συζητήσεις και οι έρευνες γύρω από το θέμα έχουν ενταθεί και επισημαίνεται ένας πολύ σοβαρός κίνδυνος στο μέλλον για την υγεία των ανθρώπων. Η ταινία ευαισθητοποιεί το κοινό γύρω από το πόσο εξαιρετικής σημασίας είναι η «σπορά» του μικροβιώματος για όλα τα μωρά, είτε έχουν γεννηθεί φυσιολογικά είτε με καισαρική τομή. Αυτό είναι ένα ζήτημα όχι μόνο για τους γονείς και τους επαγγελματίες της υγείας, αλλά και για όλους τους ηγέτες μας του κόσμου. Είναι σίγουρα η στιγμή ο τοκετός να τεθεί στο επίκεντρο της προσοχής, σε πολύ υψηλότερο επίπεδο».\nΣΗΜΕΙΑ ΠΡΟΒΟΛΩΝ MICROBIRTH ΣΕ ΟΛΗ ΣΗΝ ΕΛΛΑΔΑ\nFacebook : https://www.facebook.com/groups/NafplioThilasmos/?fref=ts\nΕκδήλωση fb: https://www.facebook.com/events/1108685112491051/\nΑυτό το άρθρο καταχωρήθηκε 02.04.2015 στην κατηγορία Δ. Άργους - Μυκηνών\nΔΗΜΟΤΙΚΟ ΩΔΕΙΟ Δημοκρίτου 48 Άργος 21200 Τηλ. - Fax:...\nΕκδηλώσεις Δημοτικού Ωδείου Άργους\nΤο Ωδείο του Δήμου Άργους-Μυκηνών κλείνει την...\n«Αφιέρωμα στη Γαλλική μουσική»\n«Αφιέρωμα στη Γαλλική μουσική» ...\nἹερὰ Μονὴ Ἀρχαγγέλων\nΑρχαιολογικό Μουσείο Καλυβιών\nΕκκλησίες στην Περδικόβρυση\nΠρόσκληση σε Γενική Συνέλευση και διενέργεια εκλογών\nΔημοσιεύθηκε: 12.12.2018 @ 9:32\nΒιβλιοθήκη, Συγγραφέας: Φαίη Ζήκα Εκδότης: ΑΓΡΑ\nΔημοσιεύθηκε: 12.12.2018 @ 9:24


Το κυνήγι θησαυρού κερδίζει συνεχώς έδαφος στα παιδικά πάρτι, στις συναντήσεις των παιδιών και τα playdates! Τα παιδιά αναζητούν τρόπους για να διασκεδάσουν που να συνδυάζουν σκέψη, μυστήριο, σασπένς και τη χαρά της ανακάλυψης. Και, φυσικά, στο τέλος -γιατί όχι- ένα μικρό δωράκι! Το κυνήγι θησαυρού είναι ακριβώς ένας τέτοιος τρόπος που συνδυάζει όλα τα παραπάνω και χαρίζει στα παιδιά αυθεντικές στιγμές ψυχαγωγίας- θα το έχετε διαπιστώσει όσοι έχετε οργανώσει ένα τέτοιο στο σπίτι.\nΚι αν σας φαίνεται ότι απαιτούνται ιδιαίτερες δεξιότητες για να μετατρέψετε το σπίτι σας σε ένα μίνι… escape room, δεν είναι έτσι! Δείτε τις ιδέες που ακολουθούν και δημιουργήστε απ’ το τίποτα τις πιο έξυπνες κρύπτες και τους πιο ανατρεπτικούς γρίφους.\nΓενικές οδηγίες για το κυνήγι θησαυρού (δοκιμασμένα tips!)\n1. Κάντε την προετοιμασία κρυφά από το παιδί για να έχει και το ίδιο την ίδια χαρά και περιέργεια να ανακαλύψει τον θησαυρό όταν θα έρθουν οι φίλοι του. Μπορεί να σας φαίνεται δύσκολο, αλλά αν μπείτε στον… χορό και ξεκινήσετε τους πρώτους γρίφους, οι επόμενοι κυλούν σαν νεράκι.\n2. Περιορίστε το…. κυνήγι σε έναν χώρο. Αν η αφορμή για το παιχνίδι είναι το πάρτι του παιδιού σας και έχετε καλέσει όλη την τάξη, το να τρέχουν ένα τσούρμο παιδιά στον διάδρομο και να ανακατεύουν τα δωμάτια ίσως δεν είναι η καλύτερη λύση! Το σαλόνι και η κουζίνα, αν βρίσκεται στον ίδιο χώρο, είναι μια ασφαλής επιλογή για να “στεγάσει” το παιχνίδι.\n3. Τα πάντα μπορούν να “παίξουν”. Αφήστε το βλέμμα σας ελεύθερο και μετατρέψτε κάθε πιθανό αντικείμενο σε κρυψώνα με τη βοήθεια του κατάλληλου γρίφου! Κάδρα, χαλιά, εσωτερικό μαξιλαριών, βιβλία, επιτραπέζια, φυτά εσωτερικού χώρου μπορεί να γίνουν οι τέλειες κρύπτες.\n4. Μην ξεχνάτε την αρίθμηση σε κάθε γρίφο. Χωρίς αυτήν, μπορεί να μπερδευτούν τα παιδιά, ανακαλύπτοντας ένα χαρτάκι κατά λάθος πιο νωρίς και να χαλάσει η σειρά και η αλληλουχία. Πείτε τους, επίσης, να διαπιστώνουν κάθε φορά αν βρίσκονται στο σωστό χαρτάκι με το γρίφο.\n5. Αξιοποιήστε τις γνώσεις των παιδιών. Οι γνώσεις τις οποίες έχουν κατακτήσει ανάλογα με την ηλικία τους μπορεί να γίνει μια ανεξάντλητη πηγή από την οποία να αντλήσετε υλικό για τους γρίφους σας.\nΔεν χρειάζεται, φυσικά, να ακολουθήσετε κατά γράμμα το παράδειγμα που σας προτείνουμε. Απευθύνεται άλλωστε σε παιδιά σχολικής ηλικίας, που έχουν κατακτήσει τις πρώτες τους γνώσεις (ανάγνωσης, πράξεων). Μπορείτε όμως να πάρετε ιδέες και στοιχεία και ανάλογα να προσαρμόσετε το δικό σας κυνήγι θησαυρού ώστε να αφορά το δικό σας παιδί και τους φίλους του. Το χαρτάκι με τον πρώτο γρίφο πρέπει να βρίσκεται σε εμφανές σημείο.\n13. Τέλεια! Σχεδόν τελειώσατε! Υπάρχουν μερικοί που όταν πιάνουν στο χέρι τους ένα βιβλίο, μπαίνουν στον πειρασμό να κοιτάξουν κατευθείαν… (εννοείται “το τέλος”, οπότε πρέπει να κοιτάξουν την τελευταία σελίδα ενός βιβλίου που έχετε εκεί μπροστά τους όπου έχετε κολλήσει άλλο χαρτάκι)\nΚαλή επιτυχία, λοιπόν! Κι αν έχετε διάθεση, δοκιμάστε να οργανώσετε ένα τέτοιο κυνήγι θησαυρού μόνο για τα παιδιά σας χωρίς να υπάρχει απαραίτητα μια αφορμή για πάρτι και θα δείτε πόσο θα τους φτιάξετε τη μέρα.\nΙδέες για παιχνίδια στο σπίτι: κυνήγι θησαυρού.\n10 ιδέες για εύκολα παιχνίδια μέσα στο σπίτι.\nΈξυπνες ιδέες για παιχνίδια μέσα στο σπίτι.\nκυνήγι θησαυρούπαιδικό πάρτυπαιχνίδια για πάρτιπάρτι γενεθλίων\nΩραίες οι ιδέες σου\nΕυχαριστούμε! Είναι δοκιμασμένες στα πάρτι των παιδιών μας και τα ενθουσίασαν.\nΠολύ καλές ιδέες και πρωτότυπες. Οργανώνω και εγώ συχνά για τον γιό μου αντίστοιχα παιχνίδια και εμπνεύστηκα αρκετά για διαφορετικούς γρίφους στις ίδιες κρυψώνες. Ευχαριστούμε!


Χριστούγεννα εν πλω: Το ελπιδοφόρο μήνυμα των ναυτικών μας – Isalos.net\nYou are at:Home»Επαγγέλματα»Χριστούγεννα εν πλω: Το ελπιδοφόρο μήνυμα των ναυτικών μας\n25 December 2020 Επαγγέλματα, Πορτραίτα\nΗ Isalos.net και τα Ναυτικά Χρονικά συνομίλησαν, παραμονή των Χριστουγέννων, με Έλληνες αξιωματικούς του Εμπορικού Ναυτικού που βρίσκονται εν πλω.\nΓια πρώτη φορά στην ιστορία των 90 χρόνων των Ναυτικών Χρονικών και των 5 χρόνων της Ιsalos.net, συνδεθήκαμε ψηφιακά με 16 Πλοίαρχους και Α’ Μηχανικους σε ελληνόκτητα πλοία, οι οποίοι μίλησαν για τις ιδιαιτερότητες των γιορτινών ημερών, ενώ βρίσκονται εν πλω.\nΕιδικά το επάγγελμα του ναυτικού δοκιμάστηκε το 2020 σε πολλά επίπεδα, ωστόσο οι άνθρωποι της θάλασσας έμειναν αφοσιωμένοι, με αυταπάρνηση, πίστη και πνεύμα συνεργασίας, στο έργο τους.\nΧριστούγεννα εν πλω λοιπόν, αφορμή για λίγες ώρες χαλάρωσης, μουσικής, καλού φαγητού και παραδοσιακών γλυκών. Ακόμα και οι ώρες της βάρδιας περνούν πιο γρήγορα και η ζεστασιά της παρέας και η γιορτινή ατμόσφαιρα έρχονται να αποζημιώσουν την κούραση. Στον μικρόκοσμο του πλοίου δεν υπάρχουν θρησκείες και εθνικότητες, εξάλλου το μήνυμα της ημέρας είναι πανανθρώπινο: ειρήνη, ομόνοια, αγάπη.\nΎστερα έρχεται η επικοινωνία με την οικογένεια, τα παιδικά ίσως χαμόγελα που φωτίζουν την οθόνη του υπολογιστή, δυο κουβέντες γεμάτες συγκίνηση, πρόσωπα οικεία, οι γονείς, τα αδέρφια, οι φίλοι. Η ευχή πάντα η ίδια. Του χρόνου τα Χριστούγεννα να είμαστε μαζί, να αγκαλιαστούμε όλοι πιο δυνατά και πιο αληθινά!\nΜαζί με τις θερμότερες ευχές για Καλά Χριστούγεννα, και μια σκέψη ρεαλιστική: Οι θάλασσες που θα’ ρθουν θα είναι καλές, μα θα υπάρξουν και οι κακές. Αν μάθουμε να αντιμετωπίζουμε με σθένος αυτές τις δεύτερες, τόσο πιο πολύ θα χαρούμε και θα εκτιμήσουμε τις πρώτες!\nΑκολουθεί αποκλειστικό φωτογραφικό υλικό και η ψηφιακή συζήτηση με τους ναυτικούς μας εν πλω:\nΚαπτ. Σπύρος Τσαχαλίδης, Πλοίαρχος του M/V Maran Friendship της Maran Dry Management Inc.\nΚαπτ. Ιωάννης Σιδερής, Πλοίαρχος και Γεώργιος Κουρκούτας, Α’ Μηχανικός του M/T Reliable Warrior της Polembros Shipping\nΚαπτ. Αθανάσιος Αρκομάνης, Πλοίαρχος του VLCC Sea Lion της Pantheon Tankers Management Ltd.\nΚαπτ. Γιώργος Βήχος Σταματόπουλος, Πλοίαρχος & Νικόλαος Φραγκάκης, Α’ Μηχανικός του M/T Lisboa της Tsakos Group of Companies\nΚαπτ. Κωνσταντίνος Αλούκος, Πλοίαρχος του M/V Nymphe της Neda Maritime Agency Co. Ltd.\nΚαπτ. Ευστράτιος Κουνιός, Πλοίαρχος & κ. Βασίλειος Χαλάς, A’ Μηχανικός του C/V YM Truth της Costamare Shipping Co. S.A.\nΔημήτρης Καλογιάννης, Α’ Μηχανικός του LNG Carrier Maran Gas Psara της Maran Gas Management Inc.\nΚαπτ. Λουκάς- Θωμάς Χαλανούλης, Πλοίαρχος του M/T Evia Petrol V της SEAVEN\nΚαπτ. Ιωάννης Μπαρτζής, Πλοίαρχος του M/V Alpha Legacy της Alpha Bulkers Shipmanagement Inc.\nΚαπτ. Νικόλαος Κουτσούκος, Πλοίαρχος του VLCC Drenec της Euronav Ship Management (Hellas) Ltd.\nΚαπτ. Μάρκος Πράγιας, Πλοίαρχος του C/V Theseus της Costamare Shipping Co. S.A.\nΚαπτ. Αντώνης Μπισκετζής, Πλοίαρχος & Χάρης Συλιβάνης, Α’ Μηχανικός του M/T Minerva Evropi της Minerva Marine Inc.\nΤην εκδήλωση προλόγισαν ο κ. Κωστής Φραγκούλης, CEO της Franman και η κα Κατερίνα Σκουρτανιώτη, Managing Director της VENLYS Maritime Specialisation Services ενώ με τους ναυτικούς συνομίλησε ο καπτ. Γεώργιος Γεωργούλης.


Γενικό Λύκειο Καρπερού: Διαγωνισμός Young Business Talents | Grevenamedia.gr - 24 ώρες Τοπικές ειδήσεις Δυτ Μακεδονίας\n3 ώρες Κορωνοϊός: Αναλυτικά η κατανομή των κρουσμάτων κορωνοϊού στην Ελλάδα, 1 στην Π.Ε. Γρεβενών και 6 στην Κοζάνη\n4 ώρες Κλειστά τα δημοτικά καταστήματα του Δήμου Βοΐου από Δευτέρα σε ένδειξη διαμαρτυρίας για τη λειτουργία των διοδίων.\n4 ώρες Χιονοστιβάδα καταπλάκωσε 27χρονο, κοντά στο χιονοδρομικό κέντρο της Βασιλίτσας Γρεβενών – Μεταφέρθηκε από το ΕΚΑΒ στο Νοσοκομείο Γρεβενών\n6 ώρες Tάρτα λεμονιού: Το ελαφρύ και δροσιστικό γλυκό που θα σε συνεπάρει\n6 ώρες Το υπουργείο Υγείας για την κολχικίνη: Υπό ποιες προϋποθέσεις, σε ποιους και πότε θα χορηγείται -Μόνο με ιατρική συνταγή\n6 ώρες Νέα δεδομένα στις μετακινήσεις: Αλλάζουν τα όρια επιβατών από αύριο- Τι θα ισχύει για οχήματα, ταξί και φορτηγά\n6 ώρες Ιωάννινα: Δύο νεκροί μετά από πτώση από τον 4ο όροφο\n6 ώρες Lockdown: Πολύς κόσμος και σήμερα στο κέντρο της Αθήνας -Ουρές έξω από τα μαγαζιά (Φωτογραφίες)\n21 Απρ, 2016 Γρεβενά, Ειδήσεις 0\nΤο Young Business Talents είναι ένας διαγωνισμός με επιχειρηματικό προσομοιωτή (business simulator) για μαθητές 1ης, 2ας, 3ης Λυκείου (κάθε τύπου) που θα τους επιτρέψει να εξασκηθούν στη λήψη όλων των αποφάσεων μέσα σε μια εικονική ‘εταιρεία’, την εταιρεία της ομάδας των . Όλο το παιχνίδι των επιχειρήσεων πραγματοποιείται στο Διαδίκτυο εκτός από τον Εθνικό Τελικό.\nΜια διαδικασία φαινομενικά εύκολη, αποδεικνύεται στην πράξη πολύ πιο πολύπλοκη. Η λειτουργία της όποιας εταιρείας μέσα στην αγορά, εξαρτάται από πολλούς άλλους παράγοντες, πέραν των όποιων αποφάσεων λαμβάνει η κάθε διοίκηση, και σίγουρα εξαρτάται από τον ανταγωνισμό στον κάθε κλάδο. Αυτό είχαν τη δυνατότητα να το διαπιστώσουν έμπρακτα κάποιοι από τους μαθητές του ΓΕΛ Καρπερού.\nΣτο Young Business Talents συμμετείχαν συνολικά 14 μαθητές της Α΄ και Β΄ τάξης του ΓΕΛ Καρπερού, σχηματίζοντας 4 ομάδες. Συγκεκριμένα:\nΑπό την Α΄ τάξη δημιουργήθηκαν 2 ομάδες, στις οποίες συμμετείχαν οι παρακάτω μαθητές:\nΣτην πρώτη ομάδα, με το όνομα LMNTRIX, πήραν μέρος οι Αναστασίου Μαρία, η Φίλιου Ευαγγελία και ο Παπαγεωργόπουλος Γεώργιος.\nΣτην δεύτερη ομάδα, με το όνομα 4_US, πήραν μέρος οι Κερασίδης Χρήστος, η Παπακώστα Δήμητρα, η Ζούλι Γκλεντίσα και ο Κυριάκος Νικόλαος.\nΑπό την Β΄ τάξη δημιουργήθηκαν άλλες 2 ομάδες, στις οποίες συμμετείχαν οι παρακάτω μαθητές:\nΣτην πρώτη ομάδα, με το όνομα FANTASTIC_4, πήραν μέρος ο Αναστασίου Ιωάννης, ο Παπαθεοδώρου Απόστολος, ο Σιδηρόπουλος Γεώργιος και ο Κουτούλας Παναγιώτης.\nΣτην δεύτερη ομάδα, με το όνομα ARTISTS_BUSINESS, πήραν μέρος η Μυρτσιώτη Αθανασία, η Παππά Ιωάννα και η Μπαγκριί Μαρία.\nΟι μαθητές, λαμβάνοντας υπόψη το σενάριο του διαγωνισμού, κλήθηκαν να διοικήσουν μια εικονική επιχείρηση παραγωγής δύο αγαθών. Σκοπός τους ήταν η όσο το δυνατόν καλύτερη διαχείριση της επιχείρησης, με μεγιστοποίηση των κερδών σε κάθε γύρο, αλλά και σε κάθε φάση, προκειμένου να ανεβούν στην κατάταξη της βαθμολογίας.\nΟι ομάδες διοικούσαν εικονικά την επιχείρησή τους, με τη βοήθεια του προσομοιωτή, χωρίς να γνωρίζουν εκ των προτέρων τα ακριβή αποτελέσματα. Για το λόγο αυτό, ο σχεδιασμός ενός Επιχειρηματικού Σχεδίου πριν από κάθε γύρο ήταν απαραίτητος, καθώς έδινε τη δυνατότητα στις ομάδες να διορθώσουν όποιες αποφάσεις δεν οδηγούσαν στους επιθυμητούς στόχους.\nΣε κάθε φάση, οι ομάδες καλούνταν να σχεδιάσουν ένα Επιχειρηματικό Σχέδιο, λαμβάνοντας υπόψη το σενάριο και τις πληροφορίες του διαγωνισμού. Συγκεκριμένα, στο Επιχειρηματικό Σχέδιο έπρεπε να υπολογίσουν και να σχεδιάσουν τα βήματα της εταιρείας τους, σε όλους τους τομείς λειτουργίας, να πάρουν δηλαδή αποφάσεις χρηματοοικονομικές, μάρκετινγκ, ανθρώπινου δυναμικού, παραγωγής, κ.ά. Ο προσομοιωτής επεξεργαζόταν τα δεδομένα όλων των ομάδων και παρουσίαζε στο τέλος κάθε γύρου τα αποτελέσματα της κερδοφορίας τους.\nΑπό τις 4 ομάδες μόνο μία, η ομάδα της Β΄ τάξης με το όνομα ARTISTS_BUSINESS, ολοκλήρωσε τη διαδικασία και έφτασε στα ημιτελικά, όπου, δυστυχώς, η έως τότε επιτευχθείσα κερδοφορία δεν επέτρεψε τη συμμετοχή της στον Τελικό της Αθήνας. Ωστόσο, η προσπάθειά της θα ανταμειφτεί με ένα αναμνηστικό δίπλωμα από τους διοργανωτές.\nΟι υπόλοιπες ομάδες, αν και δεν κατάφεραν να ολοκληρώσουν τη φάση των Ημιτελικών, παρουσίασαν ιδιαίτερα ικανοποιητικά αποτελέσματα κερδοφορίας, αφήνοντας πολλές ελπίδες για τις μελλοντικές συμμετοχές.\nΗ διοίκηση της όποιας επιχείρησης αποτελεί ένα στοίχημα για τον επιχειρηματία και οι μαθητές είχαν την ευκαιρία να το διαπιστώσουν αυτό στην πράξη. Η διαδικασία αυτή τους έκανε πιο «πλούσιους» σε εμπειρίες που πιθανόν να τους φανούν χρήσιμες στο άμεσο ή μακρινό μέλλον…\nΣΥΓΧΑΡΗΤΗΡΙΑ σε ΟΛΕΣ τις ΟΜΑΔΕΣ που ΣΥΜΜΕΤΕΙΧΑΝ στο #YBT 2015-16, και στην Καθηγήτρια τους κ.Τσερτσενέ Ευαγγελία ΠΕ09\nΓΕΝΙΚΟ ΛΥΚΕΙΟ ΚΑΡΠΕΡΟΥ\nΠροηγούμενο Κέντρο «ΔΗΜΗΤΡΑ» Γρεβενών: Πρόγραμμα κατάρτισης και πιστοποίησης στην Ορθολογική Χρήση Γεωργικών Φαρμάκων\nΕπόμενο Let’s do it Grevena (φωτογραφίες)


Πλουσιότατο Skoda Scala diesel σε χαμηλή τιμή - AutoGreekNews\nΑρχική » Πλουσιότατο Skoda Scala diesel σε χαμηλή τιμή\nΜια πολύ καλή ευκαιρία αγοράς άνετου και οικονομικού αυτοκινήτου με υπερπλήρη εξοπλισμό και αυτόματο κιβώτιο ταχυτήτων, αποτελεί το συγκεκριμένο Skoda Scala 1.6 TDI DSG7 Style, με το πολύ ταιριαστό μπλε μεταλλικό χρώμα Racing Blue.\nΤο σύγχρονο οικογενειακό και πρακτικό χάτσμπακ των 4.362 χλστ. μήκους με το μακρύ μεταξόνιο των 2.649 χλστ., προσφέρει μεγάλη ευρυχωρία στο εσωτερικό του. Τόσο οι εμπρός, όσο και οι πίσω επιβάτες έχουν στη διάθεσή τους αφθονία χώρων, καθώς και ένα μεγάλο πορτ μπαγκάζ 467 λίτρων.\nΣτην κορυφαία έκδοση Style, αυτό το Scala περιλαμβάνει τα πάντα. Στα συστήματα ασφαλείας και υποβοήθησης του οδηγού ανήκουν 6 αερόσακοι και τα συστήματα αυτόνομης πέδησης, διατήρησης λωρίδας και υποβοήθησης εκκίνησης σε ανηφόρα. Επιπλέον διαθέτει όλες τις ηλεκτρικές ευκολίες, διζωνικό κλιματισμό, ζάντες αλουμινίου, προβολείς ομίχλης, σύστημα κλειδώματος/ξεκλειδώματος και εκκίνησης χωρίς κλειδί, αισθητήρα βροχής και φώτων, οθόνη 8 ιντσών, κάμερα οπισθοπορείας και πολλά ακόμη.\nΟ 1.600άρης κινητήρας πετρελαίου συνδυάζει κατάλληλα τις σβέλτες επιδόσεις, με τη χαμηλή κατανάλωση και ρύπους. Αποδίδει 116 ίππους στις 3.250-4.000 σ.α.λ. και ροπή 250 Nm στις 1.500-3.250 σ.α.λ., ενώ η μετάδοση στους εμπρός τροχούς γίνεται μέσω του αυτόματου κιβωτίου διπλού συμπλέκτη των 7 ταχυτήτων. Το Scala 1.6 TDI επιταχύνει στο 0-100 χλμ./ώρα σε 10,1 δλ., η τελική ταχύτητα φτάνει τα 200 χλμ./ώρα, η μεικτή κατανάλωση είναι 4,1 λτ./100 χλμ. και οι εκπομπές CO2 είναι 108 γρ./χλμ.\nΜε το κλειδί στο χέρι και με τα πάντα, αυτό το Scala με τα 21.000 χλμ. πωλείται από την SP Motors, τη νέα υπερσύγχρονη κάθετη μονάδα της Skoda στην Αγία Παρασκευή, στην τιμή των 18.990 ευρώ.\nMINI GP vs GR Yaris vs Type R Limited Edition (+video) Ferrari SF90 Stradale κάνει το 0-100 σε 2,1 δλ.! (+video)


Το Apollo 7 απογειώθηκε στις 11 Οκτωβρίου 1968. Το πλήρωμα του αποτελούνταν από τους Walter Schirra, Don Eisele και Walter Cunningham. O σκοπός του πληρώματος ήταν να δοκιμαστεί ο νέος θάλαμος πλοήγησης. Στην αποστολή αυτή έγιναν, κάποιες σημαντικές δοκιμές. Η αποστολή γενικά ήταν πετυχημένη και ολοκληρώθηκε στις 22 Οκτωβρίου με την προσθαλάσσωση του θαλαμίσκου ανοιχτά των Βερμούδων.\nΤο Απόλλων 8, το μεγαλύτερο διαστημόπλοιο στον κόσμο, εκτοξεύτηκε από το Διαστημικό Κέντρο Κένεντι με το τριμελές πλήρωμα. Φρανκ Μπόρμαν, Τζέιμς Λόβελ και Γουίλιαμ Άντερς. Στην επανδρωμένη αυτή πτήση χρησιμοποιήθηκε ο μεγαλύτερος και ισχυρότερος πυραύλος που είχε κατασκευαστεί ποτέ, ο Saturn V, το ύψος του οποίου αντιστοιχούσε σε ουρανοξύστη 36 ορόφων. Το πλήρωμά του ήταν οι πρώτοι άνθρωποι σε τροχιά γύρω από τη Σελήνη. Επίσης ήταν οι πρώτοι άνθρωποι που αντίκρισαν απ’ ευθείας την αθέατη από τη Γη πλευρά της Σελήνης.\nΣτόχος της αποστολής ήταν η δοκιμή της σεληνακάτου και η φωτογράφηση της περιοχής της Θάλασσας της Νηνεμίας όπου δύο μήνες μετά θα προσεδαφιζόταν η σεληνάκατος του Apollo 11. Τα μέλη του πληρώματος ήταν οι Thomas Stafford, John Young και Eugene Cernan. Η όλη επιχείρηση μεταδόθηκε έγχρωμα και απ’ ευθείας πίσω στη Γη.\nΗ αποστολή Απόλλων 11 (Apollo 11) ήταν η διαστημική πτήση που προσεδάφισε τους πρώτους δύο ανθρώπους στη Σελήνη. Ο αρχηγός της αποστολής Νηλ Άρμστρονγκ και ο πιλότος Μπαζ Όλντριν, προσεδάφισαν τη σεληνάκατο Eagle στις 20 Ιουλίου του 1969, στις 20:18 UTC. Έξι ώρες μετά την προσελήνωση, στις 21 Ιουλίου και ώρα 02:56:15 UTC, ο Άρμστρονγκ έγινε ο πρώτος άνθρωπος που πάτησε στην επιφάνεια της Σελήνης.\nΗ αποστολή του Απόλλων 12 αποδείχθηκε απόλυτα επιτυχημένη και οι Κόνραντ και Μπιν πραγματοποίησαν δύο περιπάτους συνολικής διάρκειας 7 ωρών. Η προσεδάφιση στη Σελήνη πραγματοποιήθηκε στον Ωκεανό των Καταιγίδων. Οι πρώτες στιγμές της ωστόσο παρ' ολίγον να αποδειχθούν μοιραίες. Η εκτόξευση πραγματοποιήθηκε εν μέσω θύελλας και υπό καταρρακτώδη βροχή. Δευτερόλεπτα μετά την εκτόξευση κι ενώ βρισκόταν σε ύψος 1.800 μέτρων, το Απόλλων κτυπήθηκε από κεραυνό. Ένας δεύτερος κεραυνός το κτύπησε σε ύψος 4.600 μέτρων καίγοντας τους μετρητές καυσίμων και αποσυντονίζοντας το αδρανειακό σύστημα πλοήγησης. Μεταξύ των επιτευγμάτων της αποστολής ήταν η συλλογή τμημάτων του Surveyor, η συλλογή 34,4 κιλών πετρωμάτων και η εγκατάσταση ενός πλήρους εργαστηρίου μελετών.\n1/31/1971 - 2/7/1971\nΗ προσσελήνωση συνέβη στις 5 Φεβρουαρίου στα υψίπεδα Fra Mauro. Στόχος της αποστολής ήταν η εγκατάσταση διερευνητικού σταθμού ALSEP και η συλλογή 42,9 kg πετρωμάτων χρησιμοποιώντας ένα χειροκίνητο “καροτσάκι” για τη μεταφορά τους. Μια έγχρωμη κάμερα παρείχε ζωντανή κάλυψη της καθόδου των δύο αστροναυτών στη σεληνιακή επιφάνεια. Σε αντίθεση με τον Νηλ Άρμστρονγκ στο Απόλλων 11, και τον Τσαρλς Κόνραντ για το Απόλλων 12, ο Σέπαρντ είχε ήδη απομακρυνθεί λίγα μέτρα από την σεληνάκατο πριν μιλήσει: «Ήταν μακρύς ο δρόμος, αλλά τελικά φτάσαμε».\nΟ Απόλλων 15 ήταν η ένατη επανδρωμένη αποστολή στο πρόγραμμα Apollo των Ηνωμένων Πολιτειών, η τέταρτη προσγείωση στη Σελήνη και η όγδοη επιτυχημένη επανδρωμένη αποστολή. Ήταν η πρώτη από αυτές που ονομάζονταν « αποστολές J », μακρές παραμονές στη Σελήνη, με μεγαλύτερη έμφαση στην επιστήμη από ό, τι ήταν δυνατό σε προηγούμενες αποστολές. Ήταν επίσης η πρώτη αποστολή στην οποία χρησιμοποιήθηκε το Lunar Roving Vehicle .\nΗ αποστολή ξεκίνησε στις 26 Ιουλίου του 1971 και έληξε στις 7 Αυγούστου. Την εποχή εκείνη, η NASA τη χαρακτήρισε την πιο επιτυχημένη πτήση με επανδρωμένες επιδόσεις.\nΟ Απόλλων 16 ήταν η δέκατη επανδρωμένη αποστολή στο διαστημικό πρόγραμμα των Ηνωμένων Πολιτειών Apollo , η πέμπτη και προτελευταία προσγείωση στη Σελήνη και η πρώτη που προσγειώθηκε στα σεληνιακά υψίπεδα . Η δεύτερη από τις αποκαλούμενες « αποστολές J », ήταν πλήρωσε από τον διοικητή John Young , τον πιλότο της σεληνιακής μονάδας Charles Duke και τον πιλότο της μονάδας εντολών Ken Mattingly . Ξεκίνησε από το διαστημικό κέντρο Κένεντι στη Φλόριντα στις 12:54 μ.μ. EST στις 16 Απριλίου 1972.\nΤο Apollo 17 ήταν η τελική αποστολή του προγράμματος Apollo της NASA . Ξεκίνησε στις 12:33 π.μ. στις 7 Δεκεμβρίου 1972, με πλήρωμα αποτελούμενο από τον κυβερνήτη Eugene Cernan , τον πιλότο της μονάδας εντολών Ronald Evans και τον πιλότο της σεληνιακής μονάδας Harrison Schmitt , ήταν η τελευταία χρήση του υλικού του Apollo για τον αρχικό του σκοπό. μετά το Apollo 17, χρησιμοποιήθηκαν επιπλέον διαστημόπλοια Apollo στα προγράμματα Skylab και Apollo-Soyuz .


Οροθετικοί στην Ελλάδα κατά του στιγματισμού | ΕΛΛΑΔΑ | antinews.gr\nΟροθετικοί στην Ελλάδα κατά του στιγματισμού\nΣτην Ελλάδα το να είσαι οροθετικός είναι ακόμη ταμπού, ο φόβος περιθωριοποιήσης μεγάλος. Ακτιβιστές κρούουν τον κώδωνα κινδύνου και ορισμένοι φορείς του HIV δεν έχουν πρόβλημα να δείξουν δημόσια το πρόσωπό τους.\n"Aids; Τι ακριβώς θέλετε να σας πω;" απαντά ένας 23χρονος φοιτητής στην Αθήνα στην ερώτηση τι ακριβώς ξέρει για τον ιό. Δυσκολεύεται να δώσει απάντηση. Όπως κι άλλοι περιμένει στην ουρά για ένα γρήγορο τεστ που προσφέρουν δωρεάν στο κέντρο της πρωτεύουσας τα κέντρα πρόληψης και εξέτασης Checkpoint. Εθελοντές με κόκκινες μπλούζες μοιράζουν στους περαστικούς ενημερωτικά φυλλάδια και τους καλούν να κάνουν τεστ ανώνυμα, δωρεάν και με άμεσο αποτέλεσμα.\n"Ήταν τραυματική εμπειρία"\n15.000 άνθρωποι ζουν στην Ελλάδα με θετική διάγνωση. Ένα μικρό τσίμπημα στο χέρι φέρνει πάνω από όλα ασφάλεια. Διότι μόνο όποιος έχει ασφαλή διάγνωση μπορεί να αντιμετωπίσει την πραγματικότητα και να προστατεύσει τον σεξουαλικό του σύντροφο. Το ότι στην Ελλάδα συνεχίζει να συμβαίνει λίγο, οφείλεται κατά τον Κωστή Χατζημωράκη, διευθυντή της ένωσης "Κέντρο Ζωής" στην έλλειψη διαφώτισης. "Μόνο το άκουσμα της λέξης AIDS ή HIV προκαλεί φόβο, τον οποίο μόνο με ενημέρωση μπορεί κανείς να αντιμετωπίσει", λέει στη Deutsche Welle. Ενώσεις, όπως η δική του, αφιερώνουν πολύ χρόνο για να ωθήσουν τους ανθρώπους να κάνουν το τεστ και να έχουν επιτυχία. Το 30% όλων των οροθετικών, στους οποίους πρωτοανιχνεύτηκε ο ιός, προέρχονται από τα γραφεία του Checkpoint στην Αθήνα και τη Θεσσαλονίκη. Είναι η περίπτωση του 28χρονου Ραφαήλ που έμαθε εδώ ότι είναι οροθετικός. "Ήταν φυσικά ένα σοκ για μένα, αλλά οι εργαζόμενοι είναι εκπαιδευμένοι και με υποστήριξαν ψυχολογικά", λέει. Σε προηγούμενα τεστ που έκανε σε κρατικά νοσοκομεία αισθάνθηκε πολλές φορές θύμα εκφοβισμού.\n"Όταν ζητούσα να κάνω τεστ για AIDS με ρωτούσαν, γιατί, τι έκανες, τι έχεις; Ήταν τραυματική εμπειρία. Τέτοιες ερωτήσεις που προκαλούν αισθήματα ενοχής δεν μου έγιναν στο Checkpoint, το αντίθετο, είχα πληροφόρηση πριν το τεστ. Έπρεπε βέβαια να επεξεργαστώ τη διάγνωση, αλλά ήξερα αμέσως τι να κάνω". Στο μεταξύ η επιστήμη έχει προχωρήσει τόσο, που ένας οροθετικός μπορεί να ζει κανονική ζωή, να παντρεύεται και να κάνει παιδιά χωρίς να φοβάται ότι θα μεταδώσει τον ιό στο παιδί του. Ακόμη και η θεραπευτική αγωγή δεν έχει τις επικίνδυνες παρενέργειες της δεκαετίας του '90. Παρόλα αυτά πολλοί οροθετικοί νιώθουν στην Ελλάδα ότι πέφτουν θύματα διακριτικής μεταχείρισης από τους γιατρούς τους με αποτέλεσμα να μην λένε όλη την αλήθεια και να μην παίρνουν την κατάλληλη φαρμακευτική αγωγή.\n"Να μιλάμε ανοιχτά"\nΓια το "Κέντρο Ζωής" πρώτιστη σημασία έχει η καλή κατανόηση της προόδου της επιστήμης γιατί έτσι αφαιρείται ο φόβος. Γι αυτό απευθύνεται όχι μόνο σε ανθρώπους που είναι φορείς ή ασθενείς του ιού, αλλά και σε όλους που ασχολούνται με το πρόβλημα. Προσφέρει δωρεάν ψυχολογική, ιατρική και νομική βοήθεια. "Πολύ σημαντικό είναι ακόμη να συμπεριλαμβάνει κανείς και την οικογένεια" λέει ο Κωστής Χατζημωράκης. "Ορισμένοι έρχονται από μόνοι τους, γιατί θέλουν να βοηθήσουν ανθρώπους από το περιβάλλον τους, αλλά δεν ξέρουν πώς. Αυτό συμβαίνει συνεχώς". Στην ιστοσελίδα του κέντρου υπάρχουν βίντεο που εξηγούν με χιουμοριστική διάθεση. Ιδιαίτερη έμφαση δίνεται στη διαφώτιση νέων. "Τα τελευταία χρόνια μιλήσαμε για το AIDS σε 66.000 μαθητές σε ολόκληρη τη χώρα, για τη ζωή παρέα με τον ιό". Για όσους ζουν με αυτόν, η έλλειψη διαφώτισης είχε μοιραίες συνέπειες. Ο φόβος περιθωριοποίησης είναι μεγάλος. "Πολλοί χάνουν και σήμερα τη δουλειά τους, επειδή οι συνάνθρωποί τους έχουν αδικαιολόγητο φόβο ότι θα κολλήσουν", περιγράφει την κατάσταση ο Χατζημωράκης. Το νομικό τμήμα του κέντρου επεξεργάζεται πολλές τέτοιες περιπτώσεις.\nΠαρά το ότι έχουν χαλαρώσει τα πράγματα, η πλειοψηφία των οροθετικών στην Ελλάδα ζει κρυμμένη μέσα στο φόβο. Μόνο ορισμένοι, όπως ο Ραφαήλ, δεν έχουν πρόβλημα να μιλήσουν ανοιχτά. "Είναι καιρός να εμφανιστεί κανείς δημόσια ακόμη στα ΜΜΕ. Παλαιότερα έβγαινε κανείς ανώνυμα χωρίς να δείχνει πρόσωπο, αλλά αυτό ενίσχυε τον στιγματισμό. Η επιστήμη έχει κάνει μεγάλες προόδους, έχει έρθει καιρός να ακολουθήσει και η κοινωνία. Γι αυτό είναι σημαντικό να μιλάμε ανοιχτά για το AIDS/HIV και για τη ζωή με αυτόν".\n1 ΣΧΟΛΙΟ 08/12/2021 19:50


Άσκηση μετά τον τοκετό - mitrikosthilasmos.com\nIn: Μαμά, Τοκετός, Υγεία\nTagged: Ασκηση, Γυμναστική, γυναίκα, Λεχώνα, Συμβουλές\nΠόσο σύντομα μετά τη γέννα μπορείτε να ξεκινήσετε να ασκήστε; Δείτε παρακάτω τι πρέπει να προσέχετε, πότε είναι η ιδανική περίοδος για να ξεκινήσετε την άσκηση μετά τον τοκετό ανάλογα με το πόσο γυμναστική κάνατε πριν την εγκυμοσύνη, τί άσκηση να κάνετε, και πώς να καταλάβετε πόσο αντέχει το σώμα σας.\nΆσκηση μετά από φυσιολογικό τοκετό\nΆσκηση μετά από καισαρική\nΆσκηση μετά τον τοκετό και θηλασμός\nΑν το παρακάνετε με την γυμναστική το σώμα σας θα σας το «πει» στέλνοντας σας σήματα. Για παράδειγμα τα λόχια ενδέχεται να είναι πιο ροζ ή κόκκινα ή να έχετε μεγαλύτερη ροή. Αυτό σημαίνει πως πρέπει να χαλαρώσετε την άσκησή σας. Ενημερώστε επίσης το γιατρό σε περίπτωση που ενώ νομίζατε ότι τα λόχια σταμάτησαν, η ροή συνεχίστηκε πάλι ή αν νιώσατε κάποιο πόνο κατά την άσκηση.\nΆσκηση για τους κοιλιακούς μύες μετά τον τοκετό\nΑναπνεύστε και εκπνεύστε.\nΚαθώς εκπνέετε ανασηκώστε το κεφάλι σας και τους ώμους από το δάπεδο και ανεβάστε το δεξί σας χέρι στο μηρό σας προς το γόνατο. Έτσι οι κοιλιακοί μύες θα σφίξουν και θα καταλάβετε το κενό ανάμεσα στους μύες που έχουν χωριστεί. Αν το κενό είναι από 3 δάχτυλα και άνω ξεκινήστε ασκήσεις για να ενδυναμώσετε τους μύες της κοιλιακής χώρας.\nΠότε μπορεί να ξεκινήσει να γυμνάζεται μία γυναίκα μετά τον τοκετό\nPrevious Post: Το ΓΝ Πρέβεζας αναγνωρίστηκε ως “Φιλικό προς τα Βρέφη Νοσοκομείο»\nNext Post: 22/2/20 ΔΩΡΕΑΝ σεμινάριο γονεϊκότητας: “Συνδέομαι με το μωρό! Μια νέα σχέση γεννιέται”


Υπέροχες εικόνες από το Μανδράκι της Ρόδου – Newsbeast\nΕκεί όπου πιστεύεται πως βρισκόταν ο Κολοσσός - Δείτε τις φωτογραφίες\nΗ Ρόδος είναι το μεγαλύτερο νησί των Δωδεκανήσων και το τέταρτο μεγαλύτερο της Ελλάδας. Και σε κάθε μήκος και πλάτος της κρύβει ομορφιές και υπέροχα μέρη, που εντυπωσιάζουν τον επισκέπτη. Ένα από αυτά είναι και το Μανδράκι, το λιμάνι που είναι ο συνδετικός κρίκος του ένδοξου παρελθόντος της Ρόδου με το σήμερα.\nΣτην είσοδό του, πάνω σε δυο ψηλές κολώνες από πωρόλιθο, βρίσκονται τα σύμβολα του νησιού: ένα χάλκινο ελάφι και μια χάλκινη ελαφίνα. Σύμφωνα, δε, με την παράδοση κάποτε στη θέση τους στεκόταν αγέρωχος ο Κολοσσός της Ρόδου. Τα πλοία έπλεαν κάτω από τα πόδια του και το πέρασμα έκλεινε τα βράδια με αλυσίδα.\nΣτην άκρη του μόλου του λιμανιού βρίσκεται το μικρό φρούριο του Αγίου Νικολάου, που έχτισε ο δούκας Φίλιππος της Βουργουνδίας το 1464-67. Στον ίδιο μόλο υπάρχουν και τρεις ανεμόμυλοι, που βρίσκονται εκεί από τον 15ο αιώνα. Το Μανδράκι προσφέρεται για απογευματινούς περιπάτους και οι εικόνες που χαρίζει η δύση του ηλίου, μαγεύουν τους επισκέπτες.\n• Λίνδος, το στολίδι της Ρόδου\nΚυριακη, 02 Ιουνιου 2019, 9:58\nΚαλά οκ αυτά για τους τουρίστες τον 10 ημερών..το νησί είναι πραγματικό Διαμαντή απλά το εχουν αφήσει Σε λάθος χέρια...\nΚυριακη, 02 Ιουνιου 2019, 21:29\nΤώρα έχουμε Δήμαρχο που θα κάνει τη Ρόδο να λάμπει ξανά !!


10 Ιούνη 2021: το εργατικό κίνημα δηλώνει παρών με μια συγκέντρωση από τα παλιά * RedTopia\n10 Ιούνη 2021: το εργατικό κίνημα δηλώνει παρών με μια συγκέντρωση από τα παλιά\n10 Ιουνίου 2021 redtopia2018 Εργασία 0\nΓια άλλη μια φορά ακόμα η εργατική τάξη δείχνει ότι έχει κριτήριο, ότι είναι πρόθυμη να αντισταθεί και φυσικά ότι δεν τρώει σανό…\nΣήμερα 10 Ιούνη το εργατικό κίνημα μαζικά και μαχητικά, κατέβηκε στους δρόμους όλης της χώρας, στέλνοντας μήνυμα κάθε κατεύθυνση ότι πρόθυμο να παλέψει και πάλι για να προασπίσει τα δικαιώματά του.\nΣτάθηκε στο ύψος των περιστάσεων σε μια δύσκολη περίοδο, κόντρα στις παλινωδίες και την απαξίωση των συνδικάτων, κόντρα στον απεργοσπαστικό ρόλο της ΓΣΕΕ, κόντρα στην ανυπαρξία αντιπολίτευσης και τις αδυναμίες της Αριστεράς. Κόντρα επίσης και στην προπαγάνδα των Μέσων Ενημέρωσης, που το λιβάνισμα τους προς την κυβέρνηση Μητσοτάκη, είναι ίδιο με αυτό που γίνεται σε αυταρχικά καθεστώτα και δικτατορίες.\nΔεκάδες χιλιάδες διαδηλωτές κατέβηκαν στα απεργιακά συλλαλητήρια στην Αθήνα, παρά την 24ωρη απεργία στα περισσότερα Μέσα Μαζικής Μεταφοράς. Η Σταδίου και η Πανεπιστημίου γέμισαν ασφυκτικά με πάνω από 50.000 διαδηλωτές, που περίμεναν υπομονετικά με τις ώρες για να ξεδιπλωθεί η πορεία προς το Σύνταγμα. Υπήρχαν τρεις βασικές συγκεντρώσεις: των ΓΣΕΕ-ΑΔΕΔΥ στην Κλαυθμώνος, του ΠΑΜΕ στα Προπύλαια και στα Χαυτεία από συνδικάτα, σχήματα, συλλογικότητες και οργανώσεις της εξωκοινοβουλευτικής Αριστεράς, που σίγουρα ήταν το πιο δυναμικό κομμάτι.\nΠοτάμι που φούσκωσε και καταπίνει τα παντα στο διάβα του ο κόσμος στην #απεργια_10Ιουνη\nΕίναι μόνο η αρχή.\nΕρχεται το τέλος τους pic.twitter.com/mRzQZSCZTf\n— Marka1 (@Marka149133376) June 10, 2021\nΠολλά συνδικάτα και ομοσπονδίες και του Ιδιωτικού και του Δημόσιου Τομές κατέβηκαν με οργανωμένα μπλοκ στη διαδήλωση, ενώ έγιναν και απεργιακές φρουρές. Συμμετείχαν σωματεία από το χώρο της δημόσιας εκπαίδευσης και υγείας, από τους ΟΤΑ, την Κοινωνική Ασφάλιση, από υπουργεία, από τις ΔΕΚΟ, από τα ΜΜΜ, από τις τράπεζες και άλλους χώρους.\nΑπό τον ιδιωτικό τομέα κατέβηκαν επίσης πολλά συνδικάτα από το χώρο της βιομηχανίας, της ενέργειας, του επισιτισμού, των ιδιωτικών υπαλλήλων, συμβασιούχοι και εργολαβικοί, από το χώρο του Πολιτισμού και αλλού. Διακριτή παρουσία είχε το Σωματείο των εργαζομένων στη Βιομηχανία Φωσφορικών Λιπασμάτων, που διαμαρτύρονται ενάντια στις μαζικές απολύσεις του ιδιοκτήτη Λαυρεντιάδη, που μετά τις δικαστικές περιπέτειες του για οικονομικά σκάνδαλα, αποδόθηκε αθώος πάλι στην κοινωνία!\nΤέλος δυναμικό παρών έδωσαν φοιτητικοί σύλλογοι και νεολαία και φυσικά οργανώσεις, παρατάξεις και συλλογικότητες της εξωκοινοβουλευτικής Αριστεράς: η ΑΝΤΑΡΣΥΑ, η Λαϊκή Ενότητα, το ΜΕΤΑ, η Κίνηση “Απελάστε τον Ρατσισμό”, το “Κόκκινο Νήμα” και πολλές άλλες.\nΗ συγκέντρωση της Αθήνας θύμισε συλλαλητήρια, που έγιναν την περίοδο των αγώνων κόντρα στα Μνημόνια. Όχι της περιόδου 2010-2012, αλλά σίγουρα του 2013-2015, πριν επηρεάσει ολοκληρωτικά τους εργαζόμενους η απογοήτευση από την προδοσία του ΣΥΡΙΖΑ.\nΣυλλαλητήρια έγιναν σε πολλές πόλεις στην Ελλάδα, που ήταν από τις μεγαλύτερες της τελευταίας πενταετίας. Στη Θεσσαλονίκη, στη Λάρισα, στο Βόλο, στην Πάτρα, στο Ηράκλειο και σε πολλές ακόμα πόλεις.\nΣυλλαλητήριο έγινε και στον Πειραιά και απεργιακή περιφρούρηση της απεργίας των ναυτεργατών, καθώς οι εφοπλιστές προσέφυγαν στα δικαστήρια και η Δικαιοσύνη (πιστή στα αφεντικά της) έβγαλε για άλλη μια φορά την απεργία παράνομη!\nΚεντρικό σύνθημα των διαδηλώσεων ήταν: “Κάτω τα χέρια από το οκτάωρο, την απεργία, τους ταξικούς αγώνες και τα σωματεία”.\nΉδη έχουν μπει προτάσεις και πρέπει να παρθούν αποφάσεις για νέα απεργιακή κινητοποίηση και συλλαλητήρια την επόμενη εβδομάδα, που θα κατατεθεί για ψήφιση αυτό το αντεργατικό έκτρωμα της κυβέρνησης. Μιας κυβέρνησης που κινείται στα όρια του αυταρχισμού με σκοπό να πλήξει όσες εργατικές κατακτήσεις έχουν απομείνει.\nΣήμερα όμως η εργατική τάξη έστειλε ξεκάθαρο μήνυμα, ότι δεν θα ξεμπερδέψουν τόσο εύκολα μαζί της!\nΑυτό το νομοσχέδιο πρέπει και μπορεί να μείνει στα χαρτιά!\nΣτο δρόμο του αγώνα, βαδίζουμε ξανά!\nΝομοσχέδιο υπουργείου Eσωτερικών: η τηλεργασία σαν νέα «κανονικότητα»\nΤο «μυστικό» πίσω από τη φτώχεια: κρίση και λιτότητα για εργαζόμενους-κοινωνικό κράτος*


Στην Αττική δεν μπορεί κάποιος να μπει σε κατάστημα χωρίς ραντεβού, επεσήμανε σήμερα (30/1) το πρωί, μιλώντας στον ΣΚΑΙ ο υπουργός Ανάπτυξης, Άδωνις Γεωργιάδης. Τόνισε πως «ο λόγος που ελήφθησαν τα νέα μετρά για τις αγορές στα καταστήματα στις κόκκινες περιοχές, όπως η Αττική, είναι για να σταματήσουν οι εικόνες συνωστισμού στους εμπορικούς δρόμους».\n«Αν η πορεία της πανδημίας πάει προς τα πάνω, αυτομάτως θα ληφθούν μέτρα» ξεκαθάρισε ο κ. Γεωργιάδης προσθέτοντας ότι «αν πάει προς τα κάτω, θα υπάρξει μεγαλύτερη ελευθερία». Ο ίδιος σημείωσε ακόμη ότι τα κοσμηματοπωλεία -με βάση την εισήγηση των ειδικών- θα λειτουργούν με την μέθοδο παράδοσης εκτός καταστήματος (click in shop).\nΑνέφερε ότι το υπουργείο είχε ζητήσει να λειτουργήσουν με τη μέθοδο του ραντεβού, αλλά αυτό δεν έγινε δεκτό από την επιτροπή. Πρόσθεσε ότι θα θέσει το θέμα για τα κοσμηματοπωλεία την επόμενη Παρασκευή. Ο υπουργός προανήγγειλε ειδική ρύθμιση για τα καταστήματα νυφικών, λέγοντας ότι θα συνομιλήσει με τον γενικό γραμματέα Εμπορίου και Προστασίας Καταναλωτή, Παναγιώτη Σταμπουλίδη, ώστε να δοθεί η δυνατότητα αύξησης των ωρών σε τέσσερις, από δυο, για τα συγκεκριμένα καταστήματα.\nΤέλος, ο κ. Γεωργιάδης υπογράμμισε ότι την πρώτη εβδομάδα του ανοίγματος η αγορά πήγε παρά πολύ καλά, και μάλιστα ο τζίρος παρουσίασε αύξηση 57% σε σχέση με την αντίστοιχη περίοδο πέρσι.\nΠληρώθηκαν οι αναστολές συμβάσεων εργασίας και το δώρο Χριστουγέννων


Ανεκτίμητες Αγιογραφίες του Ι.Ν Αγίου Νικολάου από τον αείμνηστο Παναγιώτη Τέτση – Ενορία Αγίου Νικολάου – Parochie Heilige Nicolaas – Parish of Saint Nicolas\nΤον Μάρτιο έφυγε από τη ζωή σε ηλικία 91 ετών ο δάσκαλος και ακαδημαϊκός Παναγιώτης Τέτσης, ένας από τους ιστορικούς αγιογράφους του ναού μας.\nΟ Παναγιώτης Τέτσης, γεννήθηκε στην Ύδρα το 1925 και το 1940 πήρε τα πρώτα μαθήματα ζωγραφικής ενώ την ίδια χρονιά γνωρίζει τους «πραγματικούς του δασκάλους», τον Πικιώνη και τον Χατζηκυριάκο – Γκίκα. Το 1943 σπουδάζει ζωγραφική στο προπαρασκευαστικό τμήμα της «Ανώτατης Σχολής Καλών Τεχνών» στην Αθήνα, κοντά στους Δ. Μπισκίνη και Π. Μαθιόπουλο. Ακολουθεί η εισαγωγή του στα εργαστήρια της Σχολής, κοντά στον Κ. Παρθένη, απ’ όπου αποφοίτησε το 1949. Μέλος της ομάδας Αρμός Α και αργότερα της ομάδας Αρμός Β, το 1951 διορίστηκε επιμελητής στην έδρα του ελεύθερου σχεδίου με καθηγητή τον Χατζηκυριάκο – Γκίκα στην Ανώτατη Σχολή Αρχιτεκτόνων του ΕΜΠ. Από το 1953 έως το 1956, ο Π. Τέτσης εγκαθίσταται στο Παρίσι, με υποτροφία του ΙΚΥ. Εκεί, στη Σχολή Καλών Τεχνών του Παρισιού διδάσκεται την τέχνη της χαλκογραφίας.\nΤον Οκτώβριο του 1956, λίγους μήνες μετά τα εγκαίνια του ναού μας, ανέλαβε την αγιογράφηση μέρους του ο Τέτσης.\nΕξετέλεσε τις εξής νωπογραφίες:\nΣτην κεντρική κόγχη του ιερού βήματος την Πλατυτέρα των Ουρανών.\nΠλατυτέρα. Έργο Π. Τέτση\nΕκατέρωθεν του διλόβου παραθύρου της κόγχης, σε ολόσωμη στάση τους Τρείς Ιεράρχες και τον Άγιο Ιάκωβο τον Αδελφόθεο.\nΤρείς Ιεράρχες και Άγιος Ιάκωβος ο Αδελφόθεος\nΣτον θόλο του Τρούλλου τον Χριστό Παντοκράτορα.\nΈργο Π. Τέτση\nΗ τεχνοτροπία του Τέτση εντάσσεται μέσα στη νεοβυζαντινή ζωγραφική παράδοση. Οι μορφές εκφράζουν πραότητα και επιβλητικότητα.\nΤο γεγονός που κάνει τόσο σημαντική την ύπαρξη και εκτέλεση αγιογραφιών του αείμνηστου Τέτση στον ναό μας δεν είναι μόνο η εκτέλεση του έργου από έναν κορυφαίο σύγχρονο καλλιτέχνη αλλά και αυτή καθεαυτή η κατασκευή αγιογραφιών αφού ο Τέτσης λίγες φορές ασχολήθηκε με την αγιογραφία.\nΠρόκειται λοιπόν για ένα ιστορικό κειμήλιο ανεκτίμητης καλλιτεχνικής αξίας το οποίο αποτελεί κόσμημα για το Ναό μας αλλά και γενικότερα για τον Ελληνισμό.\nΣε αυτό το πλαίσιο κυμαίνονται και οι προσπάθειες μας για την συντήρηση των παραπάνω έργων, αφού η πολυκαιρία έχει δημιουργήσει φθορές.\nΠηγή: “Χρονικό της Ενώσεως Ελλήνων Ολλανδίας”, Θεόδωρου Θεοδωρίδη.


Αναρτήθηκε από catastrophe production στις 1:52 π.μ. Δεν υπάρχουν σχόλια:\nΑναρτήθηκε από catastrophe production στις 10:07 μ.μ. Δεν υπάρχουν σχόλια:\nTOP 5 ΨΑΓΜΕΝΩΝ ΤΑΙΝΙΩΝ ΤΡΟΜΟΥ(ΠΡΕΠΕΙ ΝΑ ΤΙΣ ΔΕΙΤΕ)\nΣύμφωνα με την εκτίμηση του συντάκτη, η κορυφαία ταινία του είδους. Ο "Εξορκιστής" αποτελεί ακόμα και σήμερα τον καθοδηγητή για πολλές ταινίες τρόμου, ενώ η ερμηνεία της 14χρονης τότε, Linda Blair, έχει μπει στο πάνθεον του παγκόσμιου κινηματογράφου. Προκάλεσε θόρυβο την εποχή που προβλήθηκε, ενώ την ακολούθησαν δύο κατώτερες συνέχειες. Πριν από μερικά χρόνια επανακυκλοφόρησε με κάποιες "κομμένες" σκηνές.\nΤο Ξύπνημα Των Νεκρών (1978)\n"Οταν δεν υπάρχει άλλος χώρος στην κόλαση, οι νεκροί θα περπατήσουν στη γη". Το αριστούργημα του George A. Romero και η... έμπνευση για το επιτυχημένο "Τhriller" του Michael Jackson. Η ταινία που έκανε μόδα... τα ζόμπι. Το 2004 κυκλοφόρησε το ριμέικ, το οποίο δεν ήταν τόσο κακό όσο το περιμέναμε.\nΗ πρώτη μεγάλη επιτυχία του John Carpenter και το μεγάλο κινηματογραφικό ντεμπούτο της Jamie Lee Curtis. Ψυχοπαθής δολοφόνος εμφανίζεται το βράδυ της γιορτής των Αγίων Πάντων και σκορπά τον τρόμο. Γνωστό και σαν "Η Νύχτα Με Τις Μάσκες". Φέτος κυκλοφόρησε το ριμέικ, το οποίο φυσικά δεν είχε καμία απολύτως σχέση με το πρωτότυπο φιλμ.\nO Jason Voorhees γεννήθηκε την Παρασκευή και 13 του 1946. Τριάντα τέσσερα χρόνια αργότερα σκορπά τον θάνατο στη θρυλική λίμνη Crystal σκοτώνοντας δεκάδες ανυποψίαστους νεαρούς. Μια από τις πιο χαρακτηριστικές ταινίες θρίλερ, κυρίως λόγω τίτλου. Την ακολούθησαν δεκάδες συνέχειες, ενώ πριν 3 χρόνια οι... αθεόφοβοι του Χόλιγουντ έβαλαν τον Jason Voorhees να αναμετρηθεί με έναν άλλον γνωστό serial killer, τον Freddy Kruger στο απαράδεκτο "Freddy vs. Jason".\nΤο κινηματογραφικό ντεμπούτο του Johnny Depp. Η πιο επιτυχημένη ταινία θρίλερ της δεκαετίας '80 που την ακολούθησαν πολλές και κατώτερες συνέχειες. Η μοναδική, ίσως, που ήταν ισάξια του πρώτου φιλμ ήταν "Ο Νέος Εφιάλτης" όπου ο δημιουργός της σειράς, Wes Craven, ανακατεύει με έξυπνο τρόπο την πραγματικότητα με το ψέμα. Ο Freddy Kruger είναι από τους πιο χαρακτηριστικούς serial killer στην ιστορία του παγκόσμιου κινηματογράφου και ο "άνθρωπος" που σε κάνει... να χάνεις τον ύπνο σου.\nΑναρτήθηκε από catastrophe production στις 10:05 μ.μ. Δεν υπάρχουν σχόλια:\n01. Lazy - Another Brick In The Wall Part 2\n02. Arnold Toutain - Bang Bang (My Baby Shot Me Down)\n03. Jazzamor - Ain't No Sunshine\n04. Martini Lizards - Billie Jean\n05. Malik Adouane - Papa Was A Rolling Stone\n06. Anakelly - Under My Thumb\n08. Cocogrunge - Come As You Are\n09. Lars Bygden - The Passenger\n10. Nostalgia 77 - Seven Nation Army (Grant Phabao Remix)\n11. Giuliano Palma & The BlueBeate - Jealus Guy\n12. Dale Hawkins - Suzie Q\n13. Amanda Lear - Theese Boots Are Made For Walkin\n14. Peggy Lee - A Hard Days Night\n15. Stefanie Heinzmann - The Unforgiven\n16. DJ Myreel vs Inna - Hot (Slow Remix)\n17. Residence Deejays - Sexy Love (Frissco Acoustic Remix)\nΑναρτήθηκε από catastrophe production στις 10:02 μ.μ. Δεν υπάρχουν σχόλια:\ntop 10 ελληνικών ταινιών για ψαγμένους.(Ιταλικές διασκεύες)\n24 ΩΡΕΣ ΜΕ ΕΝΑΝ ΣΤΑΡ (1989)\n24 ώρες με έναν σταρ - Λευτέρης Πανταζής\nΑΛΗΤΗΣ ΚΑΙ ΜΠΑΤΣΟΣ (1989)\nΑλήτης και μπάτσος «Ο αλήτης και ο μπάτσος»\nΑΠΑΓΩΓΗ ΣΤΑ ΤΥΦΛΑ (1989)\nΕ.Σ.Υ. ΕΘΝΙΚΟ ΣΥΣΤΗΜΑ ΥΣΤΕΡΙΑΣ (1989)\nΕ.Σ.Υ. Εθνικό Σύστημα Υστερίας\nΚΑΙ ΔΕΙΛΟΣ ΚΑΙ ΤΟΛΜΗΡΟΣ (1989)\nΜΑΤΩΜΕΝΑ ΟΝΕΙΡΑ (1989)\nΗ ΠΙΚΡΑΛΙΔΑ ΜΙΑ ΑΥΘΑΙΡΕΤΗ ΥΠΑΡΞΗ (1989)\nΗ πικραλίδα της αυθαίρετης υπαρξης\nΟ ΠΑΝΤΑΧΟΥ ΠΑΡΩΝ (1989)\nΟ ΠΑΡΑΧΑΡΑΚΤΗΣ (1989)\nΑναρτήθηκε από catastrophe production στις 9:45 μ.μ. 1 σχόλιο:


O Hugh Jackman θα πραγματοποιήσει το αδύνατο | clickatlife\nO Hugh Jackman θα πραγματοποιήσει το αδύνατο\nΤΕΤΑΡΤΗ, 30 ΑΥΓΟΥΣΤΟΥ 2017\nΠρωταγωνιστεί στο μιούζικαλ «The Greatest Showman» για τη ζωή του P. T. Barnum.\nΜετά τον Wolverine, ο Hugh Jackman έχει αποφασίσει να κάνει κάτι εντελώς διαφορετικό στην καριέρα του. Στην επόμενή του ταινία με τίτλο «The Greatest Showman», η οποία είναι μιούζικαλ, ο Jackman θα υποδυθεί τον θρυλικό Αμερικανό σόουμαν P. T. Barnum. Μπορείτε να δείτε το τρέιλερ της ταινίας πατώντας εδώ.\nΗ ταινία αφηγείται την ζωή του Barnum, από τα δύσκολα και φτωχικά παιδικά του χρόνια, μέχρι τον καιρό που απέκτησε το πρώτο του τσίρκο στη Νέα Υόρκη, στα τέλη του 19ου αιώνα, όταν και τα τσίρκα είχαν πια αποκτήσει κακή φήμη. Με αφορμή την ζωή του Barnum, το μιούζικαλ στην ουσία εξιστορεί τη γέννηση της βιομηχανίας του θεάματος. Ως μιούζικαλ, η ταινία θα αποδώσει με τον πιο λαμπερό τρόπο το πώς ο Barnum επιχείρησε να «πραγματοποίησει το αδύνατο». Σκηνοθέτης της ταινίας είναι ο Michael Gracey, ενώ το σενάριο φέρει την υπογραφή των Jenny Bicks και Bill Condon.\nΣτον ρόλο της συζύγου του Barnum θα εμφανιστεί η Michelle Williams, ενώ ο Zac Efron θα παίξει τον διστακτικό επιχειρηματικό συνεργάτη του. Η Rebecca Ferguson θα ενσαρκώσει τη Σουηδέζα τραγουδίστρια της Όπερας Jenny Lind και η Zendaya μια σχοινοβάτισσα την οποία ερωτεύεται ο χαρακτήρας του Efron. Η ταινία θα προβληθεί στους ελληνικούς κινηματογράφους στις 28 Δεκεμβρίου.\nΟ Michael Moore προβλέπει επανεκλογή του Trump το 2020\nΟ πόλεμος στο Αφγανιστάν από τη ματιά του Ben Affleck\nO Arnold Schwarzenegger παίρνει (ξανά) το όπλο του


Maria Δεκέμβριος 13, 09:31\nτι γλυκό και όμορφο!συγχαρητήρια γαι τον μπαμπά σου και συγχαρητήρια και σε σένα που έχεις τέτοιο μπαμπά και που του αναγνωρίζεις όλα αυτά παρόλη την απουσία του απο πολλά συμβάντα στην ζωή σου!αυτοί οι άνθρωποι είναι άξιοι συγχαρητηρίων!\nP. Δεκέμβριος 13, 07:00\nαυτη η δουλεια ειναι ΤΟΣΟ ΣΠΟΥΔΑΙΑ ΚΑΙ ΣΗΜΑΝΤΙΚΗ!!! ωστοσο με αυτο το συστημα ου εχουμε εδω να μπαζει απο "ΠΑΝΤΟΥ" τα εχουν ισοπεδωσει ΟΛΑ και οι πραγματικοι ηρωες δεν φαινονται και εκτιμουνται οσο θα επρεπε!! μπραβο που εχεις ενα τετοιο μπαμπα και ειναι προτυπο σου!,σιγουρα αν εισουν σε αλλη χωρα,αυτη τη δουλεια θα εκανες γιατι ειναι τοσο σημαντικη οσο και ενας χειρουργος!! ΚΑΛΑ ΧΡΙΣΤΟΥΓΕΝΝΑ\nΔΗΜΗΤΡΑ ΝΙΚΑ Δεκέμβριος 13, 00:23\nΕίσαι πολύ τυχερή που έχεις για μπαμπά έναν τόσο μεγάλο ήρωα κι αυτός ακόμα πιο τυχερός που έχει μια γλυκιά κόρη σαν εσένα!!! Να σας έχει ο Θεός καλά κι εσάς και όλους τους ήρωες σαν τον μπαμπά σου που θυσίες και αυταπάρνηση σώζουν ζωές και οικογένειες!!! Αφιερώνω κι εγώ με την σειρά μου το όμορφο αυτό κείμενο στα κορίτσια της ΜΕΝΝ του Ιασώ που κρατούσαν "συντροφιά" στο μικρό μου καροτάκι τις δύσκολες κυρίως νύχτες το Καλοκαίρι του 2012 ♥\nvera Δεκέμβριος 12, 22:14\nΠολύ συγκινητικό κείμενο...να τον χαίρεσαι το μπαμπά σου και να σε χαίρεται κι αυτός\nNina Δεκέμβριος 12, 21:38\nΣπουδαίος μπαμπάς! Τους ευχαριστούμε αυτούς τους ανθρώπους που μας προσφέρουν τόσα πολλά. Τα μέσα είναι ελάχιστα, έχεις δίκιο. Εγώ όταν είχα τροχαίο, το ασθενοφόρο ήρθε 2 ώρες μετά. Είναι αδύνατον, μας είπαν, να τους προλάβουμε όλους τόσοι λίγοι που είμαστε. Τραγικές συνθήκες για τον αιώνα που ζούμε.


Ηλιογυρίσματα: Μαΐου 2013\nΟ έβδομος Χρυσόλιθος, ο όγδοος Βήρυλλος.\nΤο χουν οι μέρες, που ακουμπάνε στα βουνά τα δοξασμένα,\nΤο χουν του χρόνου τα γυρίσματα, όταν δακρύζουν τα βουνά\nΤους κάμπους να περνά ανατριχίλα.\nΚαι είναι χρέος, ένστικτο όσους τα δάκρυα αγγίζουν, να σκαρφαλώνουν στις πλαγιές τους, το πρανές να κάνουν μαξιλάρι, και όνειρα να ζωγραφίζουν στις κορφές.\nΕίναι τα Όρη, όρια, μα τα όρια ποιος τάχα τα ορίζει.\nΟ Ήλιος έβαλε το φώς, έβαλε και το φάος.\nΤο φως χαϊδεύει της ζωής τα μονοπάτια, και χρώμα δίνει, στις οντότητες, όταν στον κόσμο μας, βάζουν σκοπό να περπατήσουν.\nΤο φάος πάλι, δύσκολο να ορμισθεί, τι κάνει και τι δίνει.\nΕίναι το νοιώσιμο, της αύρας του θεού, είναι τα πάντα που πηγάζουν από Κείνον.\nΧάος Εκείνος και πιο πέρα, δημιούργησε το Φάος με σκοπό, πρωταρχικά, για να μπορούν, πάνω σε αυτό, τα υπόλοιπα να δέσουν.\nΗ θάλασσα πλακούντας στης ζωής την γέννα, την κίνηση έβαλε.\nΤον φύλαξε τον σπόρο, μες τα σπλάχνα της, και αλώβητος χιλιάδες χρόνια παραμένει.\nΟ σπόρος τούτος, σε πυραμίδα ωρίμασε, καθώς από τα αστέρια ήρθε.\nΣτο Τάλετον, στην κορυφή την άγια, του βουνού του αρσενικού όπως το λένε οι περισσότεροι, γιατί θυμούνται.\nΑρσενικός Ταΰγετος, η πυραμίδα, ο φαλλός του, λέξη αρχέγονη συμβολική, το φαος του Ήλιου, του Ήλιου Αλλ, που υπήρχε αθάνατος και πάντα θα υπάρχει. Ένα κομμάτι του το Λ, των προγόνων μας το σήμα το ιερό.\nΞεχείλισε ο έρωτας, κομμάτι του θεού κι αυτός, φουσκωσε τον φαλλο, και με σπασμούς, σεισμούς, και εκρήξεις, το σπέρμα κυλισε, ζεστό στου ιερού βουνού\nΆγρια πετούνια του ουρανού λουλούδι ακριβοστόλιστο, του ήλιου κόρη\nΜόνο στα μπαμπακένια σύννεφα, να λούζεσαι σου πρέπει, νερό πορφύρα\nΓεννά ο άνεμος αρώματα και χρώμα, που κεντούν το δαντελένιο μεσοφόρι\nΡίμες σκαρώνει η Σαπφώ μαγευτικές, κι ο Απόλλωνας σού παίζει λύρα.\n«Εκεί» που βλέμματα, και αγγίγματα, την πόρτα του Αλωνάρη ξεκλειδώνουν!\n26/5/2013=19=10 (εν το παν)\nΑναρτήθηκε από ΟΥ ΤΙ ΔΑΝΟΣ στις 6:58 π.μ.\nΟι ελπίδες μου γρυλίζουν, αγριεύουν όνειρα μου στο σφυρί\nΝα περπατώ, χωρίς πνοή, θαλασσινό πουλί χωρίς σπυρί\nΤα βήματα μου ανάποδα μικρά, και τα πιστεύω μου σπαθιά\nΡουφήχτηκα αθόρυβα Θαμμένος ζωντανός, στο πέλαγο βαθιά\nΈχασε το σκοτάδι ένα φώς, κρυφή λαμπή που ξεθωριάζει\nΜε την καρδιά μου παγωμένη τ’ όνομα της να ουρλιάζει\nΚαθώς τα όνειρα μου ψάχνουν χαραμάδα να φυτρώσουν\nΑφέθηκα θαμμένος ζωντανός, τριχιές να με στοιχειώσουν\nΚάψαν τις γέφυρες της Τροίας, Ελένη, Σπάρτη δίχως γυρισμό\nΤου υλισμού, ακροβατώ στο τέλος μια σταγόνα γέλιο μ΄αγιασμό\nΠνίγεται η πίστη, η ελπίδα παίζει το τρελό της το παιχνίδι,\nΝα φτάσει ότι λαχταρά, και με αγάπη να δεσμεύει το ταξίδι\nΣε αδύνατα χέρσα χωράφια, η καρδιά μου έχει ματώσει\nΑυτό που πνίγηκε στη θάλασσα, στην Γή θ΄αναβιώσει\nΔεν θάρθει όμως, κλείνοντας το μάτι σαν τον κλέφτη\nΘα ανοίξει ο ουρανός, να δω το αστέρι που θα πέφτει.\nΟ πρώτος θεμέλιος λίθος, ήταν ίασπις.\nΞεχείλισε ο έρωτας, κομμάτι του θεού κι αυτός, φούσκωσε τον φαλλό, και με σπασμούς, σεισμούς, και εκρήξεις, το σπέρμα κύλισε, ζεστό σε σκοτεινές χαράδρες, και μηρούς σπαρμένους με φασκόμηλο, φλισκούνι και λεβάντα, εκεί που θάλασσα πια δεν υπήρχε. Στην θέση της, ξεπρόβαλλαν τους μυθικούς καιρούς, δύο σκέλη, κι ανάμεσα τους έμελλε να γίνει εκείνο που ορίστηκε σε μας να φτάσει, με γρίφους και με παραδόσεις άγραφες.\nΌπου περνούσε κοίτη γένναγε, και ρέμα ορμητικό γινόταν, πλατύ μεγάλο, και ορμητικό, όπως αξίζει σε ένα σπέρμα αμόλυντο, ατόφιο θεϊκό, που το ξεκίνημα του λόγου, θα έσπερνε σε μήτρα γης θεάς και εκείνης.\nΑρσενικός Ευρώτας, ο κουβαλητής της άχραντης ζωής το μύρο, στον τόπο της κοιλάδας των δαιμόνων, που ο θειος Όμηρος «κοίλην Λακεδαίμονα κητώεσσαν» την βάφτισε. Όλα είναι τόσο απλά, που ανόητοι πεπερασμένοι εμείς δεν τα εννοούμε, κι αν κάνει λάθος ο Όμηρος, δεν κάνει λάθος η γλώσσα, και τον τόπο, να θυμίζει την σπορά τον είπε «Σπάρτα», κι ας έγινε μετά, κάτι σαν βολικότερο Σπάρτη, όπως τα περισσότερα στην γλώσσα μας που για να κρύβουν την αλήθεια παραποιούνται.\nΉταν η Σπάρτα Εύα, που σημαίνει το καλό, και όχι το κακό και η αμαρτία.\nΚαι ήταν ο Αδάμ ο Αδας, δεν έχει σημασία πως κατέληξε στις μέρες μας το νόημα τους. Και άλλα πολλά που δεν τελειώνει η σειρά για να τα πεις είχαν την ιδία μοίρα, ο εωσφόρος και ο δαίμονας δυο από αυτά, άλλο σημαίνουν κι άλλο είναι.\nΌλα τα πάρα πάνω δράση ερωτική θυμίζουν, και έτσι είναι, μας μένει τώρα η μήτρα για να κυοφορήσει την ένωση της γης και του ουρανού, και να γεννήσει την ζωή, να συνεχίσει αέναα, τριάδα στον υλικό μας κόσμο «έρως ανήρ γυνή».\nΚαι με σοφία καθώς όλα είναι φτιαγμένα, το μέρος λίκνο, να φυλλάξει την ζωή ήταν το Γύθειο. Άλλοι το λένε Γη θεών, μπορεί και να έχουν δίκιο, τίποτα απόλυτο στον κόσμο δεν υπάρχει. Μόνο κάτι αλήθειες σκορπισμένες, κουρέλια, καλύτερα το νόημα στην λέξη «λιταρίδι» την μανιάτικη, νήμα κουρέλι που σημαίνει.\nΈτσι το νήμα της απόδειξης για τον ρόλο του Γυθείου, είναι η ρίζα-συλλαβή, η Πελασγική «ΚΥ», που περιέχετε, και που σημαίνει, όπως στην λέξη έγκυος, το κοίλωμα, που Όμηρος μας λέει, και ανατρέφει το έμβρυο για να έρθει στην ζωή σαν είναι η ώρα η κατάλληλη.\nΟ αέρας μου έφερε με τις ριπές του ν αυλακώνουν της καρδίας μου το στρεβλό αυλόγυρο από ξερολιθιά, όλες τις σκέψεις, και τις αναμνήσεις, από μέρη λατρεμένα, που τα όνειρα μου κτίζουν κάθε βράδυ.\nΈρχεται όμως το πρωί και τα γκρεμίζει, κι ας είναι ο Ήλιος φύλακας, το φως τους δεν χωρά μέσα στην μήτρα, που με γέννησε να την φωτίσει.\n«Θυμάμαι» μόνο καθώς έβγαινα στον κόσμο, το τελευταίο χάδι αυτής της μήτρας. Πόσο γλυκά με χάιδεψε καθώς με ξεπροβόδιζε, να συναντήσω τάχα την ζωή σας, η την ζωή μας, πρώτο και δεύτερο, ίδια τα πρόσωπα είναι.\n«Θυμάμαι» όταν μ άγγιξαν τα ξένα χέρια, της μαμής, και νευρικά και ανυπόμονα με κράτησαν, μέσα σ εκείνο το θολό τοπίο, είδα του θάνατου τα μάτια, και ούρλιαξα σπαρακτικά, για αυτή την μοίρα.\nΣκόρπισαν τα νερά, με αίμα ανάκατα, σαν τότε που κεντήθηκε Εκείνος στον Σταυρό, και έτρεξε νερό και αίμα δείγμα πώς «πέθανε»!\n«θυμάμαι» ακόμα μερικά, μια ζέστη και ένα φώς, σε μια θηλή, με γάλα να με τρέφει.\n«θυμάμαι» αγγέλους να φτεροκοπούν, πάνω απ΄ τα βλέφαρά μου, χωρίς να νοιώθω αν σε ύπνο η σε ξύπνιο μέρος ήμουν.\nΚι όσο τα χρόνια προσπερνούν και τα βουνά δακρύζουν, όλα ξεχνιούνται δυστυχώς και τα σκεπάζει η λήθη, που μας την έμαθαν στραβά ζωή να λέμε!\nO Ένατος τοπάζιον.\nΤου Ήλιου στράγγισε το φώς, το φως πίσω απ την μέρα, αυτό που μάτια ανθρώπινα δεν βλέπουν, εκείνη που σπιθίζει στα ανηφόρια, και στις ξερολιθιές καθώς γυρνάμε οι ώρες για να βρουν την ποθητή τους θέση.\nΚεραυνοβόλος Ήλιος, την άγρια μέρα, μέρωσε και ασέλγησε στων λουλουδιών τα πέταλα, εκείνα που αλλάζουν χρώμα, όταν σταγόνες τα τυλίγουν μυρωμένες.\nΧορεύοντας εκστατικούς χορούς, κυλίστηκε ο Απόλλωνας, μέσα στο δάσος το πυκνό, του σκοτεινού κισσού στεφάνη πλέκοντας, με άγριες μέλισσες, να φέρνουν νέκταρ, για να τυλίξουν με μετάξια, τα κέρατα του Κάρνειου.\nΗ μαγεμένη πόλη έχασε την παρθενιά της, μέσα στα γλεντοκόπια των Σατύρων, πρώτος να σέρνει τον χορό ο Σειληνός, και πίσω του μαινάδες, τρελά χοροπηδώντας, ημίγυμνες, προκλητικά το στήθος τους να δείχνουν στον θεό.\nΣτη γονιμότητα τραγούδι έγραψε, την βελουδένια λύρα καθώς χάιδευε ο Ορφέας.\nΓιατί εξαγνίστηκε, μόλις που γύρισε απ το ταξίδι του στον Αδη, την Ευρυδίκη να απαντήσει.\nΚοινοί θνητοί, ως πότε βροτοί θα μένετε μέσα σε τούτο το ερωτικό πανδαιμόνιο;\nΠέτα ψυχή μου ανάλαφρα, σπάσε το χρόνο, και τις αλυσίδες σκόρπα, είναι ο θεός στο κάθε βήμα και στο κάθε βλέμμα.\nΞυπόλητη να αρχίσεις, σε μονοπάτια κακοτράχαλα, με πέτρες κοφτερές τα πέλματα να σκίζουν, και στην ροή του Σκύρα, να ακουμπήσεις, να πλύνει τις πληγές σου με τα αέρινα νερά του.\nΓονατιστή αδέσμευτη ψυχή μου, το σύμπαν το δικό σου προσκυνώντας, φωτιές να βάλεις και οι άλλες οι ψυχές ν΄ ακολουθήσουν, τον δρόμο τον σκληρό, που ίσια στο φως μας οδηγεί.\nΣέρνοντας, στης μητέρας μας την μήτρα να χωθείς, και αέρινη περνώντας υποχθόνιους διαδρόμους, απ την Γαλακώ κινώντας, ουρανό θα συναντήσεις βγαίνοντας.\nΜέλι και γάλα, μήτρα και στήθος, θα σε περιμένουν ΕΚΕΙ.\nΤο άπειρο του Γαλαξία ακολουθώντας, είσαι στον δρόμο ίσια στην ψυχή του Πλάστη την αιώνια να ακουμπήσεις.\nΟΥ ΤΙ ΔΑΝΟΣ 1105=7 (εσύ)\nΑναρτήθηκε από ΟΥ ΤΙ ΔΑΝΟΣ στις 6:24 μ.μ.


Φωτοβολταικα: Ο απόλυτος οδηγός για το 2022 - ΙΩΝΙΚΗ Renewables\nΤα στοιχεία σας είναι ασφαλή και δεσμευόμαστε ότι δεν θα μοιραστούν με κάποια άλλη εταιρεία.\nΦωτοβολταικα: Ο απόλυτος οδηγός για το 2022\nTελευταία ανανέωση στις 17/02/2022\nΟ απόλυτος οδηγός για τα φωτοβολταικα το 2022 είναι εδώ. Μάθε όλα όσα χρειάζεσαι για τα net metering φωτοβολταικα για κατοικίες και φωτοβολταικα επιχειρήσεις αλλά και για τα επενδυτικά φωτοβολταϊκά πάρκα.\nΚύρια σημεία του άρθρου:\nΤο 2021 πραγματοποιήθηκε άλμα ενεργειακού εκσυγχρονισμού στην Ελλάδα το 2021\nΤι είναι τα φωτοβολταικα και ποιους αφορούν\nΕξοικονόμηση ενέργειας μέσω των φωτοβολταϊκών\nΚερδοφόρα επένδυση στα φωτοβολταικα\nΣτροφή στις ανανεώσιμες πηγές ενέργειας και στα φωτοβολταικα\nΗ ενεργειακή μετάβαση στις ανανεώσιμες πηγές ενέργειας (φωτοβολταικα) και η επίτευξη των εθνικών και ευρωπαϊκών στόχων για την Ενέργεια και το Κλίμα πριν από λίγα χρόνια έμοιαζαν ως ένα μακρινό όνειρο για τη χώρα μας. Οι εκπομπές των αερίων σημείωναν διαρκείς αυξήσεις και η ηλεκτρική ενέργεια παραγόταν, στο μεγαλύτερο ποσοστό της, σε λιγνιτικές μονάδες. Παράλληλα, υπήρχε και το φαινόμενο της εισαγωγής μεγάλων ποσοτήτων ενέργειας από γειτονικές χώρες.\nΠως όμως από το 7,2% που ήταν η κατανάλωση ενέργειας από Α.Π.Ε το 2004 φτάσαμε στο 31,3% του 2021; Η απάντηση είναι απλή και βρίσκεται στην απενεχοποίηση των φωτοβολταϊκών και αιολικών σταθμών και στην συνειδητοποίηση του κέρδους που έχουν. Αρχικά έγινε αποδεκτό από όλους ότι ο ήλιος και ο άνεμος σαν ανεξάντλητες πηγές ενέργειας αποτελούν μονόδρομο προκειμένου να μειωθεί η εξάρτηση από τους συμβατικούς ενεργειακούς πόρους, όπως το πετρέλαιο, ο άνθρακας και το φυσικό αέριο.\nΕπιπλέον, με τη θέσπιση και τήρηση αυστηρών πλαισίων εξασφαλίστηκε ότι οι εγκαταστάσεις των ανανεώσιμων πηγών ενέργειας δεν καταστρέφουν το περιβάλλον. Αντιθέτως, συνεισφέρουν στην διατήρηση της βιοποικιλότητας. Τέλος, έγινε αντιληπτό στο ευρύ κοινό ότι η επένδυση σε φωτοβολταικα και στις ανανεώσιμες πηγές ενέργειας αποτελεί μία κερδοφόρα επιλογή. Η απόσβεση της, μάλιστα, επιτυγχάνεται σε πολύ σύντομο χρονικό διάστημα. Για φωτοβολταικα κοστος και κερδος μπορείτε να δείτε περισσότερες πληροφορίες εδώ για το net metering και εδώ για τα φωτοβολταϊκά πάρκα.\nΒασιζόμενη στα παραπάνω, η Ελλάδα κατάφερε να μετατραπεί το 2021 σε ένα ενεργειακό θαύμα στην Ευρώπη. Ανέτρεψε πλήρως το αρνητικό κλίμα που είχε δημιουργηθεί πριν από μία δεκαετία, και σημειώνει καθημερινά επιδόσεις στα φωτοβολταικα που αποτελούν νέο ρεκόρ τόσο σε εγχώριο όσο και σε πανευρωπαϊκό επίπεδο. Η πιο πρόσφατη ανάλυση των στατιστικών έδειξε ότι στις 9 Μαΐου 2021 το 63% της συνολικής ενεργειακής ζήτησης στη χώρα καλύφθηκε από τις ανανεώσιμες πηγές ενέργειας καταρρίπτοντας το προηγούμενο ρεκόρ που επιτεύχθηκε στις 14 Σεπτεμβρίου του 2020 και αφορούσε κάλυψη του 51% της εγχώριας ζήτησης.\nΓια ποιους είναι τα φωτοβολταικα συστήματα\nΤο μεγαλύτερο ποσοστό των ανανεώσιμων πηγών ενέργειας σχετίζεται με τον ήλιο και τον άνεμο. Δύο φυσικά φαινόμενα που η Ελλάδα διαθέτει σε αφθονία για το περισσότερο διάστημα του έτους. Και αν τα αιολικά πάρκα θεωρούνται μία ακριβή επένδυση που, προς το παρόν, την καθιστά σε προνόμιο των λίγων, δεν ισχύει το ίδιο και για τα φωτοβολταικα συστήματα. Αποτελούν τον πιο προσιτό, οικονομικά, τρόπο προκειμένου να παραχθεί ηλεκτρική ενέργεια από ανανεώσιμες πηγές.\nΔύο είναι τα σημαντικότερα προτερήματα στα φωτοβολταικα. Πρώτον η παραγόμενη ενέργεια μπορεί να καταναλωθεί από τον ιδιοκτήτη της εγκατάστασης. Δεύτερον, μπορεί να πουληθεί στο διαχειριστή του ηλεκτρικού δικτύου. Χάρη σε αυτές τις διαφορετικές επιλογές υπάρχουν και μεγάλες διακυμάνσεις στο κοστος φωτοβολταικων εγκαταστάσεων δίνοντας τη δυνατότητα σε ανθρώπους διαφορετικών οικονομικών δυνατοτήτων να ασχοληθούν με τα φωτοβολταικα.\nΕπομένως, η αγορα φωτοβολταικων αφορά εξίσου κάποιον που θέλει να καλύψει το ρεύμα της οικίας του, κάποιον που ψάχνει τρόπους για να αυξήσει την ανταγωνιστικότητα της επιχείρησης του μειώνοντας το κόστος παραγωγής αλλά και την κερδοφορία της επιχείρησης και κάποιον που ενδιαφέρεται να προχωρήσει σε επένδυση αρκετών χιλιάδων ευρώ με πολύ καλές αποδόσεις. Τα φωτοβολταικα, δηλαδή, μας αφορούν όλους.\nΠώς λειτουργούν τα φωτοβολταικα;\nΠώς παράγουν ρεύμα τα φωτοβολταικα;\nΜία φωτοβολταϊκή εγκατάσταση αποτελείται από διάφορες συνιστώσες που συνεργάζονται προκειμένου να υπάρξει η παραγωγή και διάθεση ηλεκτρικού ρεύματος στον καταναλωτή. Αρχικά, η ενέργεια παράγεται στα φωτοβολταικα πλαίσια, τα οποία είναι γνωστά και με τον όρο ηλιακα πανελ ή φωτοβολταικα πανελ. Ένα ηλιακο πανελ (ή φωτοβολταικο πανελ) κατασκευάζεται συνήθως από πυρίτιο. Έχει την ιδιότητα να παράγει συνεχές ηλεκτρικό ρεύμα όταν προσπίπτει πάνω του το ηλιακό φως. Κάθε φωτοβολταϊκό πλαίσιο έχει συνήθως ισχύ από 300 έως 500 Watt. Η συνολική ισχύς του συστήματος προκύπτει από το άθροισμα των επιμέρους ισχύων των πλαισίων που την αποτελούν.\nΤο ρεύμα που παράγεται μεταφέρεται μέσω των καλωδίων στον αντιστροφέα, ο οποίος αποτελείται από ηλεκτρονικές και ηλεκτρολογικές διατάξεις. Εκεί μετατρέπεται το συνεχές ρεύμα σε εναλλασσόμενο προκειμένου να είναι συμβατό με το δίκτυο και έτοιμο προς χρήση. Αν η συνολική παραγόμενη ισχύς της εγκατάστασης φτάνει μέχρι τα 5kW τότε ο αντιστροφέας που θα χρησιμοποιηθεί θα είναι μονοφασικός, δηλαδή θα παράγει εναλλασσόμενο ρεύμα μίας φάσης, ενώ αν η εγκατάσταση είναι μεγαλύτερη των 5kW τότε απαιτείται το εναλλασσόμενο ρεύμα που θα παράγεται να είναι τριών φάσεων.\nΜετά την ολοκλήρωση της μετατροπής από συνεχές σε εναλλασσόμενο, το παραγόμενο ρεύμα μεταφέρεται στον μετρητή της φωτοβολταϊκής εγκατάστασης. Εκεί καταγράφονται οι κιλοβατώρες που παρήχθησαν. Ο μετρητής που εγκαθίσταται πρέπει να είναι συμβατός με τον αντιστροφέα, είτε μονοφασικός είτε τριφασικός, ενώ απαιτείται να είναι πιστοποιημένος από το Δ.Ε.Δ.Δ.Η.Ε. Μετά την έξοδο του ρεύματος από το μετρητή ολοκληρώνεται η διαδικασία παραγωγής και μέτρησης καθιστώντας το ρεύμα διαθέσιμο προς χρήση.\nΓια περισσότερες πληροφορίες, διαβάστε τον οδηγό αρχάριων εδώ.\nΠώς μπορώ να παράγω ρεύμα μόνος μου;\nΟ ενεργειακός συμψηφισμός (net-metering) αποτελεί τη λύση για τους οικιακούς χρήστες και τους επαγγελματίες που αναζητούν τρόπους μείωσης του κόστους του ρεύματος που καταναλώνουν ημερησίως. Μέσω του συμψηφισμού της παραγόμενης ενέργειας και της ενέργειας που καταναλώνει ο ιδιοκτήτης της φωτοβολταϊκής εγκατάστασης επιτυγχάνεται η κατά το μέγιστο δυνατό ελάττωση του λογαριασμού.\nΗ ενέργεια που παράγεται από οικιακα φωτοβολταικα ή επαγγελματικά φωτοβολταικα, εφόσον δεν καταναλώνεται τη στιγμή που παράγεται, διοχετεύεται στο δίκτυο. Ο μετρητής του φωτοβολταϊκού υπολογίζει τις συνολικές κιλοβατώρες που παρήχθησαν αλλά δεν χρησιμοποιήθηκαν. Αντίστοιχα, τις βραδινές ώρες ή τις ημέρες που δεν υπάρχει ηλιοφάνεια, ο καταναλωτής καλύπτει τις ενεργειακές ανάγκες του λαμβάνοντας την απαιτούμενη ηλεκτρική ενέργεια από το δίκτυο η οποία καταγράφεται στο συμβατικό ρολόι του παρόχου ηλεκτρικής ενέργειας.\nΈνα από μεγαλύτερα πλεονεκτήματα του net metering είναι το γεγονός ότι η ενέργεια που διοχετεύεται στο δίκτυο δεν χάνεται. Αντιθέτως, παραμένει διαθέσιμη προς εκμετάλλευση για τα επόμενα τρία χρόνια. Μόλις ολοκληρωθεί η τριετία από την έναρξη λειτουργίας σε ένα φωτοβολταϊκό, ο πάροχος προχωράει σε εκκαθάριση και προκύπτει η τελική διαφορά ανάμεσα στην αναγραφόμενη τιμή του μετρητή και σε αυτή του ρολογιού. Στην περίπτωση που ο ιδιώτης έχει καταναλώσει περισσότερες κιλοβατώρες από όσες παρήγαγε τότε καλείται να πληρώσει τη διαφορά τους. Σε αντίθετη περίπτωση, δεν πληρώνει κάτι.\nΠρέπει να σημειωθεί ότι τα net metering φωτοβολταικα προσφέρουν δωρεαν ενεργεια για το σπιτι αλλά δεν μηδενίζουν πλήρως τους λογαριασμούς παρά μόνο το κόστος του ρεύματος καθώς οι ρυθμιζόμενες χρεώσεις συνεχίζουν να υφίστανται αλλά με αρκετά μειωμένη τιμή. Αυτό οφείλεται στο ότι οι διάφορες χρεώσεις εξαρτώνται από την ενέργεια που απορροφάται από το δίκτυο, η οποία υπάρχει αλλά είναι εμφανώς λιγότερη συγκριτικά με ένα χώρο χωρίς φωτοβολταικα.\nΠου επιτρέπονται τα φωτοβολταικα\nΗ νομοθεσία που διέπει την εγκατάσταση των φωτοβολταϊκών επιτρέπει την τοποθέτηση των πανελ φωτοβολταικων οπουδήποτε επιθυμεί ο ιδιοκτήτης του συστήματος. Οι συνηθέστερες επιλογές εγκατάστασης είναι στο δώμα ή στην στέγη του χώρου, τα λεγόμενα φωτοβολταικα στεγης. Η τοποθέτηση επί εδάφους ή οποιασδήποτε άλλης κατασκευής επιτρέπεται. Μοναδική προϋπόθεση, η εγκατάσταση να βρίσκεται στον ίδιο χώρο με την οικία ή την επαγγελματική στέγη για την οποία προορίζεται.\nΠως τοποθετούνται τα φωτοβολταικα\nΠροκειμένου να επιτευχθεί η βέλτιστη χωροθέτηση δίνεται η δυνατότητα κατασκευής σε δύο ή περισσότερους από τους προαναφερθέντες χώρους. Για παράδειγμα μία επιχείρηση μπορεί να τοποθετήσει φωτοβολταϊκά πάνελ ταυτόχρονα στη σκεπή του κτηρίου και στο στέγαστρο των χώρων στάθμευσης. Όμως αξίζει να τονιστεί ότι τα φωτοβολταικα δεν μπορούν να χωροθετηθούν σε σημεία που έχουν πραγματοποιηθεί αυθαίρετες εργασίες. Εκτός και αν αυτές βρίσκονται στο στάδιο της νομιμοποίησης.\nΗ βέλτιστη χωροθέτηση τόσο στα φωτοβολταικα για σπιτι, όσο και στα φωτοβολταικα για τις επιχειρήσεις εξαρτάται από τον προσανατολισμό των πλαισίων. Η νότια κατεύθυνση είναι αυτή που εξασφαλίζει την καλύτερη απόδοση για τα φωτοβολταικα. Σημαντικό είναι να δοθεί ιδιαίτερη έμφαση στις σκιάσεις που υπάρχουν κατά τη διάρκεια της ημέρας. Οι σκιάσεις έχουν ως αποτέλεσμα τη μείωση την παραγωγικής ικανότητας των πλαισίων.\nΣκαρίφημα εγκατάστασης φωτοβολταϊκού συστήματος\nΤο ποσο κοστιζουν τα φωτοβολταικα για ένα σπιτι ή μία επιχείρηση υπολογίζεται σε ευρώ ανά kW και εξαρτάται από μία πληθώρα παραγόντων. Αρχικά, μεγάλο ρόλο παίζει η τεχνολογία των πλαισίων που θα χρησιμοποιηθούν. Η μείωση του μεγέθους του πλαισίου και η αύξηση της ισχύος του συνεπάγονται και με αύξηση του κόστους.\nΦωτοβολταικα πάνελ τιμές\nΕπίσης, σημαντικό ρόλο παίζει η προέλευση των υλικών που θα χρησιμοποιηθούν. Ο καταναλωτής μπορεί να επιλέξει σε προϊόντα που προέρχονται από την Ευρωπαϊκή Ένωση και συγκεκριμένα από τη Γερμανία ή σε προϊόντα που σχεδιάζονται και κατασκευάζονται στην Ασία.\nΦωτοβολταϊκά πάνελ προσφορές\nΕπιπλέον, ο ενδιαφερόμενος είναι σημαντικό να γνωρίζει ότι όσο μικρότερη είναι η ισχύς του φωτοβολταϊκού τόσο μεγαλύτερο είναι το κόστος ανά kW ενώ και η εγκατάσταση σε χώρους με ιδιαίτερη μορφολογία, όπως για παράδειγμα οι πολυκλινείς στέγες, έχουν ως αποτέλεσμα την αύξηση του κόστους. Τέλος, αν η απόσταση της εγκατάστασης από το δίκτυο του Δ.Ε.Δ.Δ.Η.Ε είναι μεγάλη θα απαιτηθεί και συμμετοχή από την πλευρά του ιδιώτη στο κόστος επέκτασης του δικτύου.\nΕνδεικτικές τιμές έως τον Μάιο του 2021\nΔιαδικασίες αδειοδότησης net metering φωτοβολταϊκού\nΗ διαδικασία αδειοδότησης για τον ενεργειακό συμψηφισμό είναι απλή εφόσον ολοκληρωθεί η μελέτη από τον εξειδικευμένο μηχανικό. Προκειμένου κάποιος να έχει την δυνατότητα να ενταχθεί στο καθεστώς του net – metering οφείλει να πληροί ορισμένες προϋποθέσεις. Αρχικά, ο ενδιαφερόμενος θα πρέπει να είναι ο ιδιοκτήτης του χώρου στον οποίο θα γίνει η εγκατάσταση. Σε περίπτωση που μισθώνει το χώρο πρέπει να εξασφαλίσει την έγγραφη συναίνεση του ιδιοκτήτη. Απαιτούνται τίτλοι ιδιοκτησίας ή το μισθωτήριο που θα αποδεικνύουν τα παραπάνω.\nΕπιπρόσθετα, είναι απαραίτητη η προσκόμιση της οικοδομικής άδειας ή στοιχείων που αποδεικνύουν τη νομιμότητα του χώρου. Η σύνδεση του φωτοβολταϊκού συστήματος απαιτείται να γίνει σε υφιστάμενη παροχή η οποία οφείλει να είναι στο όνομα του ενδιαφερόμενου.\nΕφόσον η εγκατάσταση πρόκειται να τοποθετηθεί σε κοινόχρηστο χώρο, όπως για παράδειγμα το δώμα πολυκατοικίας, είναι προαπαιτούμενη η ύπαρξη έγγραφης συναίνεσης από το σύνολο των ιδιοκτητών διαμερισμάτων. Ακόμη, η αδειοδότηση απαιτεί μέριμνα ώστε η κάλυψη των θερμικών αναγκών σε ζεστό νερό να καλύπτεται από χρήση ανανεώσιμων πηγών ενέργειας, όπως ο ηλιακός θερμοσίφωνας, σε περίπτωση που η εγκατάσταση αφορά κατοικία ενώ τα έγγραφα που απαιτούνται από τον ενδιαφερόμενο για την αδειοδοτική διαδικασία ολοκληρώνονται με το αποδεικτικό εξόφλησης του πιο πρόσφατου λογαριασμού.\nΟ μηχανικός που θα αναλάβει την εκπόνηση των μελετών θα συμπεριλάβει στο φάκελο της αδειοδότησης αναλυτική κάτοψη του χώρου εγκατάστασης. Θα έχει απεικονίσει και το φωτοβολταϊκό σύστημα καθώς και το μονογραμμικό σχέδιο που θα αναλύει τον τρόπο διασύνδεσης του συστήματος. Τέλος, είναι υποχρεωτικό να συμπεριληφθούν τα τεχνικά φυλλάδια των φωτοβολταϊκών πλαισίων και των αντιστροφέων που θα χρησιμοποιηθούν. Αυτό απαιτείται προκειμένου να ελεγχθεί η συμβατότητα τους με τους κανονισμούς του Δ.Ε.Δ.Δ.Η.Ε.\nΤι μέγεθος φωτοβολταϊκού συστήματος μπορώ να βάλω;\nΟ ενεργειακός συμψηφισμός ορίζει ότι αν κατά τη διάρκεια της εκκαθάρισης υπάρχει πλεόνασμα παραγόμενης ενέργειας συγκριτικά με την καταναλισκόμενη τότε η παραπανίσια ενέργεια δεν αποζημιώνεται. Συνεπώς, το φωτοβολταϊκό σύστημα που θα τοποθετηθεί οφείλει να μελετηθεί κατάλληλα ώστε να καλύπτει τις ανάγκες του ενδιαφερόμενου χωρίς όμως να τις ξεπερνάει κατά πολύ.\nΌσον αφορά τα φωτοβολταικα συστήματα που πρόκειται να εγκατασταθούν σε οικίες, ο Δ.Ε.Δ.Δ.Η.Ε επιτρέπει μέχρι 10kW στην ηπειρωτική χώρα. Το ίδιο στα Διασυνδεδεμένα με το ηπειρωτικό σύστημα νησιά και στην Κρήτη. Για τα Μη Διασυνδεδεμένα νησιά το ανώτατο όριο είναι 5kW. Το όριο των 10kW καλύπτει με άνεση τις καθημερινές ανάγκες μίας πολυμελούς οικογένειας. Ακόμα και αν χρησιμοποιεί το ηλεκτρικό ρεύμα για θέρμανση και ψύξη της κατοικίας.\nΑντίστοιχα, για τις επιχειρήσεις που θέλουν να καλύψουν τις ανάγκες τους μέσω ενός φωτοβολταϊκού συστήματος επιτρέπεται να βάλουν σύστημα έως 20kW ή το μισό της συμφωνημένης ισχύς. Για παράδειγμα μία βιομηχανία που έχει συμφωνημένη ισχύς 55kVA μπορεί να εγκαταστήσει φωτοβολταϊκό σύστημα μέχρι 27,5kW. Ένα πολυκατάστημα που έχει συμφωνημένη ισχύς 35kVA μπορεί να εγκαταστήσει φωτοβολταικα έως 20kW. Φυσικά, σε κάθε περίπτωση δίνεται η δυνατότητα στον ενδιαφερόμενο να προχωρήσει σε αύξηση ισχύος. Η αύξηση θα του επιτρέψει να εγκαταστήσει φωτοβολταϊκό σύστημα που θα καλύπτει μεγαλύτερο μέρος των ενεργειακών του αναγκών. Πρέπει να τονιστεί πως η μέγιστη ισχύς ενός φωτοβολταϊκού συστήματος για ενεργειακό συμψηφισμό δεν μπορεί να υπερβαίνει το 1 MW. Το κόστος του φωτοβολταϊκού για επιχειρήσεις. εξαρτάται από την επιλογή των τμημάτων που το αποτελούν.\nΓίνεται, επομένως, εύκολα αντιληπτό ότι η εκτενής μελέτη των αναγκών μίας οικίας ή μιας επιχείρησης αποτελεί το πρώτο αλλά πολύ σημαντικό βήμα προκειμένου η στροφή στα φωτοβολταικα να αποδώσει τα βέλτιστα αποτελέσματα.\nΤι ισχύει στην αγορά των φωτοβολταϊκών πάρκων\nΤα τελευταία χρόνια έχει παρατηρηθεί ραγδαία αύξηση στις αδειοδοτήσεις και εγκαταστάσεις φωτοβολταϊκών πάρκων ανά την επικράτεια. Κάποια εξ αυτών είναι μικρά, μέχρι 100kW, και συνδέονται στο δίκτυο χαμηλής τάσης. Κάποια άλλα είναι πολύ μεγαλύτερα και φτάνουν σε ισχύ μέχρι και μερικά ΜW. Αυτό έχει ως αποτέλεσμα να απαιτείται η σύνδεση τους στο δίκτυο της μέσης τάσης ή ακόμα και της υψηλής τάσης.\nΗ έννοια του συνεταιρισμού είναι ιδιαιτέρως ανεπτυγμένη στα φωτοβολταϊκά πάρκα. Οι Ενεργειακές Κοινότητες συγκεντρώνουν πάνω τους ένα πολύ μεγάλο μερίδιο των συνολικών επενδύσεων. Το πλεονέκτημα της σύστασης μίας Εν. Κοιν. αφορά την γρηγορότερη εξέταση του αιτήματος αδειοδότησης. Κατ’ επέκταση την γρηγορότερη υπογραφή σύμβασης όσο και καλύτερη τιμή πώλησης. Αναλυτικότερα, αν ένας ιδιώτης και μία Εν. Κοιν. κατέθεταν από μία αίτηση για φωτοβολταϊκό πάρκο την ίδια ημέρα τότε η Κοινότητα θα έπαιρνε την άδεια σύνδεσης του φωτοβολταϊκού πάρκου στο δίκτυο δύο (2) μήνες πριν τον ιδιώτη και σε τιμή 68,87 €/ΜWh ενώ ο ιδιώτης θα υπέγραφε σε τιμή 65 €/ΜWh. Και ενώ η διαφορά στην τιμή μπορεί να μοιάζει μικρή στην πραγματικότητα είναι υπολογίσιμη αφού για ένα πάρκο 100kW σημαίνει ότι σε βάθος 25ετίας η μεν Κοινότητα θα έβγαζε 241.045€ και ο δε ιδιώτης 227.500€.\nΠως μπορω να βαλω φωτοβολταικα στο χωραφι μου\nΤα φωτοβολταικα πάρκα μπορούν να εγκατασταθούν σχεδόν παντού. Αρκεί η εγκατάσταση να γίνεται από τον ιδιοκτήτη του χώρου ή από το νόμιμο κάτοχο του. Το «σχεδόν» αφορά ορισμένες περιοχές στις οποίες παρουσιάζονται εμπόδια για την εγκατάσταση πάρκων. Αυτές είναι οι γεωργικές γαίες υψηλής παραγωγικότητας (ΓΓΥΠ) και τα αδόμητα οικόπεδα που βρίσκονται εντός σχεδίου πόλεων και οικισμών. Όσον αφορά τις ΓΓΥΠ επιτρέπεται η εγκατάσταση φωτοβολταϊκών πάρκων στο 1% της συνολικής έκτασης ανά νομό. Δεν είμαστε σε θέση, όμως, να γνωρίζουμε τι ποσοστό έχει ήδη καλυφθεί από τις τρέχουσες αιτήσεις. Αυτός είναι και ο κύριος λόγος που συστήνεται να αποφεύγεται η ζήτηση αδειοδότησης σε αγροτεμάχια αναδασμού. Κατά πάσα πιθανότητα εντάσσονται στις ΓΓΥΠ.\nΕπιπλέον, η εγκατάσταση πάρκου σε περιοχές εντός του δικτύου Νatura 2000 επιτρέπεται. Θα πρέπει όμως να διερευνηθούν καταλλήλως οι οικολογικές συνέπειες της εγκατάστασης του πάρκου. Αυτό συνεπάγεται με μία διεξοδική και, ίσως, χρονοβόρα εκπόνηση μελέτης περιβαλλοντικών επιπτώσεων που μπορεί να παρατείνει το χρόνο αδειοδότησης του πάρκου.\nΔιαδικασίες και κόστος αδειοδότησης φωτοβολταϊκού πάρκου\nΗ διαδικασία αδειοδότησης ενός φωτοβολταϊκού πάρκου είναι αρκετά περίπλοκη και συνήθως χρειάζεται χρονικό διάστημα μεγαλύτερο των δύο εβδομάδων για την ολοκλήρωση της. Μόλις ο υπεύθυνος μηχανικός καταθέσει το φάκελο στον αρμόδιο τμήμα του Δ.Ε.Δ.Δ.Η.Ε και πληρωθεί το παράβολο εξέτασης του φακέλου, 500€ για πάρκα έως 100kW και 1000€ για πάρκα άνω των 100kW, ο φάκελος θεωρείται πλήρης.\nΑκολούθως, το αίτημα για την έκδοση αδείας μπαίνει στις λίστες του Δ.Ε.Δ.Δ.Η.Ε, όπου υπάρχει μηνιαία ενημέρωση προόδου των αιτημάτων. Λόγω του αυξημένου πλήθους αιτημάτων ο χρόνος περάτωσης της έκδοσης της άδειας μπορεί να υπερβαίνει ακόμα και τους δεκαπέντε(15) μήνες καθιστώντας τη διαδικασία απαγορευτική για κάποιον που αναζητά μία άμεση επένδυση, ενώ το τελευταίο διάστημα υπάρχουν άδειες που δεν εγκρίνονται λόγω κορεσμένων δικτύων. Παρόλα αυτά, το ρίσκο επένδυσης σε ένα φωτοβολταϊκό πάρκο είναι μηδενικό συγκριτικά με τα οφέλη που θα αποκομίσει κάποιος καθώς τα μοναδικά χρήματα που απαιτούνται για να βγει η άδεια είναι το παράβολο προκειμένου να εξεταστεί ο φάκελος χωρίς να υπάρχει καμία ανάγκη χρήσης του κεφαλαίου την επένδυσης προτού εγκριθεί η άδεια και υπογραφεί η σύμβαση με το Δ.Ε.Δ.Δ.Η.Ε.\nΦωτοβολταϊκό πάρκο στο Βανιάνο Ξάνθης από την ΙΩΝΙΚΗ Renewables\nΤα φωτοβολταικα είναι το μέλλον της χώρας\nΟι διαρκώς αυξανόμενες ανάγκες ενέργειας είναι επιβεβλημένο να μην έχουν επιπτώσεις ούτε στο περιβάλλον αλλά ούτε και στην οικονομία και για αυτό η πιο φθηνή μορφή ανανεώσιμης ενέργειας, τα φωτοβολταικα, αποτελούν το μέλλον. Ένα μέλλον που θα περιλαμβάνει πλήρη απεξάρτηση από κάθε μορφή καυσίμου και στο οποίο όλες οι μετακινήσεις θα γίνονται με ηλεκτρικά οχήματα. Αυτό το μέλλον γίνεται πραγματικότητα μέσα από κάθε νέο φωτοβολταϊκό πλαίσιο που εγκαθίσταται στο δώμα μίας κατοικίας, στην σκεπή μίας επιχείρησης ή σε ένα επενδυτικό πάρκο. Το μεγάλο εύρος δράσεων που σχετίζονται με τα φωτοβολταικα επιτρέπει σε όλους να συμμετέχουν στη νέα ενεργειακή πραγματικότητα που διαμορφώνεται και να δώσουν υπόσταση στη φράση «κανένας χωρίς φωτοβολταϊκό».\nΦωτοβολταικα από την ΙΩΝΙΚΗ Renewables: Δίπλα σας σε κάθε βήμα\nΣτην ΙΩΝΙΚΗ Renewables διαθέτουμε εμπειρία στη μελέτη και εγκατάσταση φωτοβολταϊκών. Έχουμε εγκαταστήσει φωτοβολταικα πάρκα, όπως επίσης φωτοβολταικα για κατοικίες και επιχειρήσεις σε όλη την Ελλάδα, ακόμη και σε νησιά. Αναλαμβάνουμε όλες τις διαδικασίες από την πιθανή χρηματοδότησή του, τη μελέτη, την κατάθεση του φακέλου, την εγκατάσταση και παραδίδουμε το φωτοβολταϊκό σας με το κλειδί στο… χέρι.\nΕνδιαφέρεσαι για φωτοβολταϊκό; Πάτησε στο κουμπί “Θέλω τηλεφωνικό ραντεβού” παρακάτω, συμπλήρωσε τη φόρμα και ένας αρμόδιος μηχανικός θα επικοινωνήσει μαζί σου για να λύσει όλες σου τις απορίες και να σε καθοδηγήσει στη σωστή απόφαση.\nΦωτοβολταικα πανελ: Πιθανά προβλήματα και τρόποι αντιμετώπισης\nCase Study: Εγκατάσταση φωτοβολταϊκού σε πολύ μικρή επιχείρηση\nΈξι ενδιαφέροντα στοιχεία για τα φωτοβολταϊκά\n8 συμβουλές για τη σωστή επιλογή εταιρείας που θα αναλάβει το φωτοβολταϊκό σας\nΦωτοβολταϊκά επιχειρήσεων: Πώς αυξάνουν την κερδοφορία; (Παραδείγματα)


Τι θα συμβεί στο σώμα μας αν σταματήσουμε τα γλυκά « Coolweb.gr\n» ΥΓΕΙΑ » ΤΙ ΘΑ ΣΥΜΒΕΊ ΣΤΟ ΣΏΜΑ ΜΑΣ ΑΝ ΣΤΑΜΑΤΉΣΟΥΜΕ ΤΑ ΓΛΥΚΆ\nΤα πολλά γλυκά και κατά κύριο λόγο η ζάχαρη που περιέχουν βλάπτει την υγεία μας, αυτό είναι λίγο πολύ γνωστό. Μάλιστα σε προηγούμενα άρθρα μας είχαμε αναφερθεί στο πως βλάπτουν τα αναψυκτικά, αλλά και στο που κάνει καλό η σοκολάτα και που μας βλάπτει.\nΑλήθεια όμως, αναρωτηθήκατε ποτέ τι θα συνέβαινε στο σώμα μας αν καταφέρναμε (σε ένα υποθετικό σενάριο πάντα) να κόψουμε εντελώς τα γλυκά; Όπως πιθανόν φαντάζεστε, τα αποτελέσματα στην υγεία μας θα ήταν εντυπωσιακά.\nΑς τα δούμε λοιπόν στο σύντομο άρθρο που ακολουθεί παρακάτω, μπας και καταφέρουμε, αν όχι να κόψουμε εντελώς τα γλυκά, τουλάχιστον να τα περιορίσουμε στο ελάχιστο δυνατόν.\nΓιατί δεν πρέπει να τρώμε πολλά γλυκά\nΠροφανώς γλυκά ίσον ζάχαρη και φυσικά ζάχαρη ίσον υδατάνθρακες. Αυτό αυτόματα σημαίνει απότομες διακυμάνσεις του ζαχάρου και συνεπώς αυξημένο αίσθημα της πείνας. Οπότε μόλις μισή ώρα(!) μετά την κατανάλωση ενός γλυκού να περιμένετε μια έντονη έξαρση πείνας.\nΤα γλυκά είναι κατά κάποιο τρόπο εθιστικά. Η έντονη αναζήτηση για γλυκό μπορεί να διαρκέσει από μία μέχρι και τρεις μέρες. Μετά την πάροδο του κρίσιμου σημείου των τριών ημερών, η πραγματική ανάγκη του σώματος μας για γλυκό εξαφανίζεται. Η ψυχολογική από την άλλη, είναι μια άλλη ιστορία.\nΤι θα συμβεί αν σταματήσουμε εντελώς τα γλυκά\nΕυτυχώς, τα πρώτα θετικά αποτελέσματα από την διακοπή των γλυκών αρχίζουν να φαίνονται ήδη μετά τις πρώτες 24 ώρες. Επίσης, οι καρδιακοί ρυθμοί, αλλά και η πίεση του αίματος αρχίζουν να σταθεροποιούνται στα φυσιολογικά επίπεδα.\nΜετά από μόλις μια εβδομάδα χωρίς γλυκό στον οργανισμό μας, αρχίζει να φτιάχνει η διάθεση μας, ενώ βελτιώνεται σημαντικά και η κατάσταση της επιδερμίδας μας. Επίσης θα παρατηρήσετε ότι θα βελτιωθεί σημαντικά και η φυσική σας κατάσταση και αντοχή, ενώ και το σώμα σας θα έχει περισσότερη ενέργεια.\nΜετά την πάροδο ενός μηνός από την διακοπή, ή έστω από τον περιορισμό της κακής αυτής συνήθειας, δηλαδή της κατανάλωσης γλυκών, θα δείτε ότι θα βελτιωθεί σημαντικά και η μνήμη σας, ενώ αν ταλαιπωρείστε από αϋπνία, τότε αυτή θα μειωθεί δραματικά ή μπορεί ακόμη και να εξαφανιστεί!\nΚαι επειδή φυσικά τα γλυκά παχαίνουν, και πολύ μάλιστα, μετά από έναν χρόνο διακοπής, και χωρίς να αλλάξετε τίποτε άλλο στη διατροφή σας θα δείτε ότι κάποια έξτρα κιλάκια, αλλά και οι έξτρα πόντοι, ιδίως γύρω από τη μέση σας, θα εξαφανιστούν!\nΕπίσης, ο οργανισμός σας θα λειτουργεί καλύτερα και θα αρχίσει να απορροφά και να χρησιμοποιεί το 100% των θρεπτικών συστατικών που λαμβάνετε από τις τροφές που καταναλώνετε.\nΜε το να περιορίσετε την ποσότητα των γλυκών που καταναλώνετε, μειώνετε τον κίνδυνο θανάτου από καρδιακό νόσημα, δηλαδή από κάποια ασθένεια της καρδιάς, κατά τρεις ολόκληρες φορές!\nΑξίζει την προσπάθεια λοιπόν, αν όχι να τα κόψετε εντελώς, τουλάχιστον να τα περιορίσετε!\nΔιαβάστε στη συνέχεια Πως να ελέγξω την λιγούρα για γλυκό\nTags: γλυκόβλάπτεικόψιμοδίαιταπως να χάσω κιλάπροβλήματα υγείαςκαρδιά


Η ληστεία της Πέτρας VΙΙI - red n’ noir\nΑρχική Επιφυλλίδα red n’ noir Η ληστεία της Πέτρας VΙΙI\nΚεφάλαιο 15 (22 Νοεμβρίου 1928)\nΣτις 10.30 το πρωί, εμφανίζεται στην αριστερή εξώθυρα μια μετρίου αναστήματος ηλικιωμένη γυναίκα, συνοδευόμενη από δυο άλλες νέες γυναίκες. Φορούνε και οι τρεις μαύρα και οι, επίσης μαύρες, σκέπες τους είναι κατεβασμένες πολύ χαμηλά προς τα μάτια. Η νεότερη από τις τρεις κρατάει ένα ογκώδες δέμα ρούχων. Είναι και οι τρεις τους δακρυσμένες. Η ηλικιωμένη γυναίκα πλησιάζει προς τον ανθυπασπιστή και του απευθύνεται:\n«Θέλω να δω τον Γιάννη μου».\n«Ποιον Γιάννη σου;»\n«Τα παιδιά μου. Τον Γιάννη και τον Θύμιο».\nΟ ανθυπασπιστής υποψιάζεται και της λέει:\n«Η μητέρα των Ρεντζαίων», τον βεβαιώνει η νεότερη της τριάδας.\n«Να ξαλλάξουνε τα κακόμοιρα», λέει με σιγανή φωνή η μητέρα των Ρεντζαίων και τα μάτια περισσότερο βουρκωμένα τώρα από τα δάκρυα.\nΟ ανθυπασπιστής τρέχει και ειδοποιεί το επόπτη, κύριο Παπακυριακόπουλο, ο οποίος φτάνει εντός ολίγου συνοδευόμενος από δυο φύλακες. Ανοίγουν το δέμα και γίνεται λεπτομερής έρευνα του περιεχομένου. Μέσα είναι δυο φλοκωτές κουβέρτες, δυο μικρά προσκέφαλα, δυο πουκάμισα, δυο περισκελίδες και έξι ζευγάρια χονδρές μάλλινες κάλτσες. Επίσης τέσσερα κουτιά τσιγάρα.\n«Καλά, θα τους τα δώσουμε», λέει ο κύριος Παπακυριακόπουλος.\nΗ μια των γυναικών, ξαδέλφη των Ρεντζαίων, λέει δειλά:\n«Μα θέλουμε να τους δούμε!»\n«Αδύνατον!» απαντάει ο επόπτης.\nΤη Ρέντζου την πιάνει τότε το παράπονο.\n«Μα μάνα είμαι η κακομοίρα, άσε, αφέντη μου, να τους δω.»\n«Τι να σου κάνω, κυρία μου, δεν μπορώ. Πήγαινε στο υπουργείο να σου δώσουν άδεια και τότε θα σε αφήσω να τους δεις.»\n«Μια στιγμή να τα δω τα κακόμοιρα», λέει.«Και τι φελάω εγώ που δεν μ’ αφήνετε;»\nΑπλώνει κατόπιν τα ρούχα τους στο έδαφος, γονατίζει κοντά τους, κάνει το σταυρό της και λέει:\n«Όχι, να μην είναι σάβανα σας όπως θέλει ο παλιόκοσμος. Να σας δώσουν την ελευθερία σας!»\n«Εσύ που ήσουν μητέρα τους, γιατί δεν τους έδινες καλή ανατροφή να μην γίνουν τέτοιοι άνθρωποι;» την ρωτάει ο ανθυπασπιστής.\n«Εγώ καλή και άγια ανατροφή τους έδωκα. Αλλά οι κακές συναναστροφές τους χάλασαν. Εκεί στην Ήπειρο όλοι οι άνθρωποι είναι τέτοιοι και τους έκαναν και αυτούς έτσι. Να πεις για τον Γιάννη μου. Είναι πονόψυχος και χρυσός μέχρι εκεί που δεν παίρνει άλλο. Έχει κάμει κακά λένε. Αλλά έχει κάμει και καλά, σωρό καλά. Ε, ο Θύμιος μου είναι λίγο θυμοτσιάρης, αλλά ο θεός να μου τον φυλάει. Είναι ένα κουτό παιδί που δεν καταλαβαίνει.»\nΗ δυστυχής κυρά Ρέντζου καταλαβαίνει ότι κάθε προσπάθεια να δει τα παιδιά της είναι μάταιη και αναγκάζονται να φύγουν δακρυσμένες και οι τρεις.\n«Δώσε τους τις ευχές μου τότε», λέει.\nΕνώ η ξαδέλφη τους προσθέτει:\n«Ο Θεός να τους λευτερώσει τους κακόμοιρους από τον κατατρεγμό που έχουν».\nΚεφάλαιο 16 (Χειμώνας του 1923-1924)\nΌταν παίρνεις τα λεφτά και είσαι ληστής καταλαβαίνεις σε ποιο χάλι βρίσκεσαι. Τα παίρνεις, τα μετράς, αλλά τι να τα κάνεις; Μέσα στο βουνό να τα χαλάσεις; Σε πιάνει σιχαμάρα με τον εαυτό σου. Έχεις λεφτά καταραμένα που πρέπει να τα σκορπίσεις εδώ και εκεί στα βουνά, σε πρόσωπα που δεν χωνεύεις και πρέπει να τα χορτάσεις για να γλιτώσεις τη ζωή σου. Ληστεύεις μια φορά και σε ληστεύουν κάθε μέρα.\nΑπό την αιχμαλωσία του Παπαγιαννόπουλου μόνο 150 χιλιάρικα πήραν οι Ρεντζαίοι, λεφτά που ξοδεύονται σε διάστημα λίγων μηνών. Όλοι αυτοί που τους περιποιούνταν στο βουνό ζητούσαν μερτικό. Άλλοι κλαιγόντουσαν πως δεν είχαν να φάνε και άλλοι ήθελαν να τους κανονίζουνε τις διαφορές τους και να πάρουν και χιλιάρικα. Έπρεπε να δίνουνε, να δίνουνε, να δίνουνε. Να τους ρουπώνουνε για να τους κρύβουν και να τους λένε πού γυρίζουν τα αποσπάσματα για να μην τους σκοτώσουν οι ίδιοι. Έτσι δίνοντας, ξημερώθηκαν μια μέρα αδέκαροι. Αν δεν έχεις να δώσεις τίποτα και το κεφάλι σου στοιχίζει μερικά χιλιάρικα –το δικό τους στοίχιζε τότε πεντακόσια– αλίμονό σου. Θα τους σκότωναν οι ίδιοι τους οι φίλοι σαν τσακάλια, για να πάρουν λεφτά.\nΠήραν απόφαση λοιπόν να κάνουν μια καινούρια καλή δουλειά, να αποκτήσουνε μερικά λεφτά και να γλιτώσουνε το κεφάλι τους. Εκείνη την εποχή, στα Γιάννενα, ήταν ένας αρχοντοεβραίος. Ο Μαραμένος. Ο γεροτσιφούτης ήταν άπιαστος, γιατί σχεδόν δεν έβγαινε από το σπίτι του ποτέ. Στο βουνό λοιπόν ή κάπου κοντά ήταν αδύνατον να τον πιάσουνε. Ο γιος του μόνο, ο Ελιά, έβγαινε πού και πού για κυνήγι, αλλά τελευταία το είχε κόψει από φόβο μην πάθει καμιά ιστορία από κανέναν κλέφτη. Όταν αποφάσιζε να βγει για κυνήγι, πάντα είχε πολλούς κοντά του και με πολλούς ανθρώπους μια ληστρική επιχείρηση δεν βγαίνει σε καλό. Κάποιος μπορεί να σκαρίσει και κάτσε κυνήγα τον από πίσω μην τρέξει να προδώσει. Ωστόσο, η συμμορία τους φύλαξε καραούλι πολλές φορές να τον πιάσει, αλλά δεν περνούσε.\nΈπρεπε λοιπόν να ενεργήσουν όπως-όπως. Βρήκαν δυο στολές χωροφυλακίστικες. Ο Γιάννης κόλλησε δυο σαρδέλες υπονοματάρχη. Ο Θύμιος ντύθηκε χωροφύλακας. Φρεσκοξυρισμένοι μπήκανε καθώς σουρούπωνε στα Γιάννενα. Το σπίτι του Μαραμένου ήξεραν πού είναι. Έκοψαν κάμποσες βόλτες εκεί απ’ έξω και περιμένανε μήπως φανεί ο Ελιά, αλλά δεν φάνηκε. Για να μην χάνουνε καιρό, χτύπησαν την πόρτα του σπιτιού. Εκεί, τους είπαν ότι στο καφενείο θα ήταν. Πήραν σβάρνα τα καφενεία των Ιωαννίνων. Σε ένα από αυτά τρακάρισαν με έναν υπομοίραρχο:\n«Πώς λέγεσαι και πότε ήρθες στα Γιάννενα», ρωτάει τον Γιάννη.\nΉταν άσχημο τρακάρισμα και ο Γιάννης παραλίγο να τα χάσει, όμως βρήκε την ψυχραιμία και απάντησε:\n«Λέγομαι Γιάννης Μαργέτης και ήρθα απόψε για να προσκολληθώ στη δύναμη του τμήματος καταδιώξεως».\n«Εγώ είμαι διοικητής του τμήματος καταδιώξεως», είπε.\nΟ Γιάννης κοκαλώνει. Αν είχε την ιδέα να του ζητήσει φύλλο πορείας θα γίνονταν από δυο χωριά. Θα παίζανε κουμπουριές εκεί μέσα.\n«Καλός είσαι», του λέει στο τέλος. «Αύριο να παρουσιαστείς σε μένα. Πρέπει να μάθεις μερικά πράγματα, γιατί εδώ είμαστε στον τόπο της Καμόρας».\nΕυχαρίστησε στρατιωτικά και έφυγε ατάραχος, ενώ ο Θύμιος έτρεμε.\n«Βλάκας φαίνεσαι εσύ», του λέει. «Κουμπώσου καλά κακομοίρη που είσαι σαν λιάπης».\nΠώς ξεμπερδέψανε ένας Θεός ξέρει. Βρήκαν τον Ελιά σε ένα καφενείο που έπινε τσάι. Αρχικά είπανε να μπούνε μέσα να τον αρπάξουνε στην ψύχρα, αλλά και το πολύ θάρρεμμα βλάπτει στο κεφάλι. Τον άφησαν ώσπου πήγε δέκα τη νύχτα κι αποφάσισε να βγει. Μόλις προχώρησε καμιά δεκαριά βήματα, τον πλησιάζουν.\n«Χαίρω πολύ, τι θέλετε;»\n«Να μας ακολουθήσετε.»\nΟ Ελιά τα χάνει τόσο, που ο Γιάννης τον λυπάται με το φόβο που είχε πάρει.\n«Μα τι έκανα;»\n«Θα το μάθεις στο τμήμα.»\nΤότε αποφάσισε να θυμώσει.\n«Δεν μπορώ απόψε. Το σπίτι μου είναι γνωστό σε όλη την κοινωνία.»\n«Σουτ», του λέει. «Ξέρεις ποιος είμαι; Ο Γιάννης ο Ρέντζος!»\n«Ε! ε!» κάνει και πάει να πέσει ξερός από τη λιποθυμία.\n«Προχώρα», του λέει ο Θύμιος.\nΟ Ελιά πήγε να βάλει τις φωνές, αλλά τον ειδοποίησε ο Γιάννης.\n«Το βλέπεις το περίστροφο. Αν κάνεις γκιχ, πέθανες στο λεπτό. Μείνε κοντά μας και δεν θα πάθει ούτε μια τρίχα του κεφαλιού σου.»\nΚόντεψε το βήμα του και ξεροκόμπιαζε. Δεν ακολούθησε χωρίς αντίσταση. Κοντοστεκόταν και δεν ήθελε να προχωρήσει. Το σίδερο στη βράση κολλάει.\n«Άντε, παιδί μου, περπάτα αν δεν θες να σφαγείς εδώ χάμου. Μαζί μας δεν έχεις να φοβηθείς τίποτα. Δυο τρία εκατομμύρια που θα πληρώσει ο γέρος σου δεν είναι ούτε μια τρίχα του κεφαλιού του.»\nΕκείνος όμως ξανάρχισε τις τσιριμόνιες. Κοντοστέκεται, μουρμουρίζει και σε μια στιγμή φάνηκε πως θα βάλει τις φωνές. Έχουνε όμως φτάσει κοντά σε ένα σκοτάδι και ο Γιάννης χυμάει και του δένει το στόμα. Από τότε ούτε μιλούσε, αλλά και περπατούσε καλά. Ήταν καιρός δηλαδή, γιατί από πίσω τους έρχονταν πεντέξι χωροφύλακες με έναν αξιωματικό. Ήταν περίπολο. Αν του είχανε ανοιχτό το στόμα, θα την παθαίνανε εκείνη τη στιγμή. Τώρα περπατάνε γρήγορα και σε λίγο φτάνουν δίπλα από το καφενείο του Βελισαρίου, όπου περιμένουν τα μουλάρια με έναν σύντροφό τους. Καβαλάνε πρώτα τον Μαραμένο σε ένα από αυτά και στα πισινά του μουλαριού καβαλικεύει ο Θύμιος. Σε άλλα δύο ο Γιάννης κι ο άλλος σύντροφος που είχαν μαζί. Κέντησαν τα μουλάρια και δρόμο για το βουνό.\nΌταν την επόμενη καταγγέλθηκε από τον πατέρα του Μαραμένου στην αστυνομία η εξαφάνιση του γιου του, όλοι υπέθεσαν ότι πρόκειται για δολοφονία. Από σκοπιμότητα οι Ρεντζαίοι δεν είχανε στείλει ακόμα επιστολή που να του γνωστοποιούνε την πράξη τους, ούτε κανείς μπορούσε να υποψιαστεί ότι είχανε κατέβει μέσα στα Ιωάννινα για να κάνουν τόσο θρασύ κατόρθωμα. Η αστυνομία υποψιαζόταν ότι ο Ελιά ο Μαραμένος είχε πέσει θύμα ερωτικής περιπέτειας.\nΟ πατέρας του αιχμαλώτου βεβαίωνε στην αστυνομία ότι ο γιος του είχε συνδεθεί με ερωτικό αίσθημα με μια δεσποινίδα της καλύτερης κοινωνικής τάξης των Ιωαννίνων. Το αίσθημα αυτό συνδυαζόμενο με μια επιστολή, την οποία είχε λάβει το πρωί της ημέρας της εξαφάνισής του, έδωσε το συμπέρασμα στην αστυνομία ότι η δεσποινίς ενέχεται στο έγκλημα του υποτιθέμενου φόνου του. Ανακοίνωσε μάλιστα στους δημοσιογράφους ότι κατείχε σοβαρά στοιχεία στα χέρια της, σύμφωνα με τα οποία ο Ελιά Μαραμένος είχε σκοπίμως κληθεί σε ραντεβού από την εν λόγω δεσποινίδα δια της ως άνω επιστολής σε απόκεντρο μέρος, για να δολοφονηθεί και να ριχτεί το πτώμα του σε κάποια χαράδρα.\nΤόση ήταν η πεποίθηση των καταδιωκτικών αρχών Ηπείρου, ώστε εξέτασαν επισταμένως και αλλεπαλλήλως την ως άνω δεσποινίδα και τη μητέρα της και ανακοίνωσαν πομπωδώς ότι βρίσκονται στα ίχνη των δολοφόνων!\nΌσο για τους Ρεντζαίους, άλλοι πίστευαν ότι έχουνε καταφύγει στην Αλβανία και άλλοι ότι έχουνε διαφύγει στην Ευρώπη.\nΜια άλλη φήμη που κυκλοφορούσε είναι ότι ο νεαρός Ελιά Μαραμένος σφάχθηκε από ομόθρησκούς του για να κοινωνήσουν από το αίμα του, γιατί ο πατέρας του ο γερο-Μαραμένος, παρότι Εβραίος, συμπαθούσε τους χριστιανούς. Προς εκδίκηση, ή και εξιλέωση, η Εβραϊκή Συναγωγή των Ιωαννίνων είχε αποφασίσει να σφάξει τον γιο του. Το αντισημιτικό όργιο φημών περιορίστηκε, όταν τα αδέλφια έριξαν τη νύχτα στην οικία του μια επιστολή με την υπογραφή τους στη σφραγίδα τους, που είχε ζωγραφισμένα δυο κουμπούρια χιαστί και μια κάμα μπροστά από μια καρδιά. Η επιστολή γράφει:\nΟ υιός σου Ελιά ευρίσκεται στα χέρια μας αιχμάλωτος. Φρόντισε να ετοιμάσεις χωρίς αργοπορία τρία εκατομμύρια φράγκα χρυσά, διότι αλλιώς θα δεις το κεφάλι του παιδιού σου στημένο στην πλατεία των Ιωαννίνων. Εμείς θα σε ειδοποιήσουμε πού και πώς θα στείλεις τα χρήματα».\nΜόλις διάβασε την επιστολή αυτή, ο κύριος Μαραμένος έσπευσε να την καταθέσει στην εισαγγελία και μόνο τότε καταλάβανε ότι δεν πρόκειται περί δολοφονίας αλλά περί του νέου ληστρικού κατορθώματος των Ρεντζαίων. Εντωμεταξύ, οι ανακοινώσεις είχαν εκθέσει τη δεσποινίδα και για να μπαλώσουν την γκάφα τους άρχισαν να διαδίδουν ότι ναι μεν η δεσποινίς δεν εξαφάνισε τον Ελιά ως αρχικώς υπετέθη, αλλά ότι σε συνεννόηση μαζί τους οργάνωσε την απαγωγή.\n(Το επόμενο Σάββατο στο redn’ noir: Σωστοί αρκουδιαρέοι είναι αυτοί! Μας δέσανε σαν να είμαστε πουλιά και θα πετάγαμε | Η κόρη φωνάζει από τον πόνο και ο Συντόρης γλύφει το κόκκινο αίμα της που τρέχει)